Terve selkä -jooga - Keidaswellness.fi\nKivuton, hiljainen selkä sinullekin\nSelkävaivat häiritsevät lähes jokaisen elämää jossain elämän vaiheessa. Runsas istuminen, stressi, yksipuolinen liikunta ja kehon virheasennot ovat usein näiden vaivojen taustalla.\nMitä jos tekisit päätöksen auttaa kehoasi selviytymään paremmin, ilman kremppoja? Mieti, miten se vaikuttaisi elämääsi – selkää ei tarvitsisi varoa, yöunet paranisivat, ei tarvitsisi särkylääkkeitä ja kipugeelejä (joilla on aina sivuvaikutuksia), päivät sujuisivat kertakaikkiaan kevyemmin ja voisit harrastaa mitä haluat.\nTämä joogakurssi on suunniteltu sinulle, jolla on nyt selkävaivoja, on joskus ollut niitä ja pelkäät ongelmien toistuvan, sekä sinullekin joka arvelee selkävaivojen olevan juuri tulossa osaksi elämääsi. Yksilöllisesti räätälöityjen, turvallisten harjoitusten avulla voit vahvistaa kehoasi, löydät voimaa, rentoutta, opit liikkumaan kokonaisvaltaisemmin käyttäen hyväksi koko kehon voimaa.\nKurssi sopii sinulle, joka et ole koskaan joogannut, sekä sinulle joka joogaat säännöllisesti. Opit käyttämään kehoasi niin, että aktivoit laajoja alueita kehossasi jolloin yksipuolinen rasitus vähenee. Tämä taito on äärimmäisen hyödyllinen kaikessa liikkumisessa, oli se sitten sohvalta nouseminen, punttiksella rehkiminen, kävely, juoksu tai jooga.\nKurssi sopii kaikentasoisille liikkujille, mutta jos sinulla on akuutteja selkäongelmia, kysy lääkäriltä tai fysioterapeutilta onko kurssin aloittaminen ajankohtaista. Voit myös ottaa yhteyttä [email protected] tai lähettää tekstarin puh. 050 3009621 niin soitan sinulle takaisin ja voimme tarkastella tilannettasi.\n– Mitä kehon alueita on hyvä vahvistaa jotta selkä pysyisi terveenä\n– Mitkä alueet kaipaavat lisää liikkuvuutta hyvän asennon ylläpitämiseksi\n– Käyttämään hyväksi jalkojen, pakaroiden, vatsan ja kylkien voimaa, jolloin selän lihasten rasitus vähenee\n– Rentouttamaan selkäsi ja lantiosi jolloin hengitys pääsee hienoisesti liikuttamaan kehoa, parantaen nestekiertoa ja kuona-aineiden poistumista ja tuoden lisää tilaa kehoon\n– Ymmärtämään paremmin oman kehosi asentoa: onko sinulla esimerkiksi notkoselkä, toimimattomat pakarat, kireät lonkankoukistajat tai\n– Tekemään liikkeet niin, että käytät kokonaisia lihaskalvolinjoja. Kehosi on tarkoituskin toimia näin, luonnollisesti ja kokonaisuuksina, niin että lihakset toimivat yhdessä. Yksittäisten lihasten tai lihasryhmien vahvistaminen ei välttämättä tuo apua tai saa kehoa toimimaan optimaalisesti. Sen sijaan, kun opetat lihaksesi toimimaan yhdessä, löydät kehostasi valtavan määrän enemmän voimaa ja kestävyyttä kuin uskoisitkaan.\n– opit vayu -tekniikoita, joilla saat käyttöösi kehon syvien lihasten tuen kuitenkin säilyttäen vapaan hengityksen\n– opit käyttämään pehmeää lattiaa kohti painautumista hyväksi kaikissa liikkeissä, pidentämään kehoasi alaspäin painautumalla. Silloin keho toimii kokonaisvaltaisesti, ja paitsi että se on keholle terveellistä, se myös rauhoittaa mieltä kun et ole pyrkimässä minnekään pidemmälle kuin mikä on juuri sillä hetkellä sinulle parasta.\n– harjoitus räätälöidään juuri sinulle, sinulla ei ole paineita tehdä kaikkea samalla tavalla kuin naapuri\n– jokainen harjoitus aloitetaan keskittymisharjoituksella ja sen kruunaa loppurentoutus. Harjoitukset tehdään rennon lempeällä otteella joka sekä virkistää että rauhoittaa.\n– kehosi hyötyy, mielesi rauhoittuu, saat liikkua juuri omalle tasollesi sopivalla tavalla\n168.-13.12.2018 torstaisin klo 18.40-19.40\nOhjaajana ryhmässä on Katja Ojala, RYT-500 joogaopettaja, Joogasali Keitaan perustaja ja Keidas Wellness Methodin kehittäjä. Katja on ollut joogaopettaja ja opettanut joogaa Suomessa, Intiassa, Ruandassa ja Espanjassa päätoimisesti vuodesta 2008 lähtien. Hän on ohjannut tuhansia joogatunteja ja nykyään erikoistunut lähes pelkästään kurssien ohjaamiseen. Katja on myös filosofian tohtori biologian alalla, luontoyhteysohjaaja, mindfulnessohjaaja CFM ja ratkaisukeskeinen coach.\nKatja kärsi ainaisista selkäongelmista jo ennen joogan aloittamista, sai ne helpottamaan joogan avulla, mutta kun harjoitus vähitellen muuttui hyvin intensiiviseksi, se sai myös selkävaivat pahenemaan. Viime vuodet Katjan selkä on ollut aivan hiljainen, kiitos vuosien opettelun ja täsmäharjoitusten.\nIlmoittaudu siis pian mukaan!


Visualistin koulutus, 12kk – AJK-Jatkokoulutus\nVisualistin koulutus, 12kk\nHome Visualistin koulutus, 12kk\nVisualistin koulutuksessa opit suunnittelemaan ja toteuttamaan ammattimaisesti kaupallisia ja näyttäviä esillepanoja ja näyteikkunoita sekä huolehtimaan koko myymälän tai muun tilan visuaalisesta ilmeestä. Saat koulutuksen aikana työkaluja houkuttelevien, toimivien messuosastojen ja muiden tapahtumien suunnitteluun ja rakentamiseen sekä näyttävien suunnitelmien laatimiseen. Motivoituneessa opiskeluryhmässä asiantuntevien opettajien ohjauksessa kehityt monipuoliseksi visuaalisen markkinoinnin ammattilaiseksi.\n12 kuukautta, 24 opintopäivää\n”Työnkuvaani kuuluu myymälän yleisilmeestä huolehtiminen, kampanjoiden pystytys, mallinukkien pukeminen, kaikki myymälän graafinen materiaali, myyjien koulutus esillepanoihin, esillepanot, myyjän työtehtävät jne.”\n”Työnkuvaan kuuluu tilanhallintaa (eli tila vs tuotteistus) sekä esillepanojen suunnittelua, kehittämistä, kouluttamista ja ohjaamista sekä yhdessä käytännön tekemistä myös.”\nVisualistin koulutusohjelman tavoitteena on antaa laaja-alainen ammatillinen osaaminen visuaalisen markkinoinnin suunnitteluun ja toteuttamiseen.\nVisualistin koulutuksen suoritettuasi olet visuaalisen markkinoinnin ammattilainen, joka suunnittelee ja toteuttaa erilaisia tiloja, esillepanoja sekä somistuksia. Osaat suunnitella ja toteuttaa kaupallisia ja houkuttelevia näyteikkunoita ja esillepanoja sekä näyttäviä ja toimivia myymälöitä ja messuosastoja. Osaat laatia ammattimaisia visuaalisia suunnitelmia sekä käsin piirtämällä että tietokoneella.\nVisualistin koulutuksessa saat valmiudet visualistin tutkinnon (markkinointiviestinnän ammattitutkinto, visuaalisen markkinoijan osaamisala) suorittamiseen. Tutkinto suoritetaan yhteistyössä Edupolin kanssa.\nTutustu tarkemmin koulutuksen sisältöön alla olevista valikoista.\nVisuaalisen markkinoinnin koulutusta laajalle kohderyhmälle\nVisualistin koulutus toteutetaan monimuotokoulutusohjelmana. Voit opiskella työn ohella ja asuinpaikkakunnasta riippumatta. Koulutukseen sisältyy 24 opintopäivää, jotka järjestetään kaksipäiväisinä opintopäivinä keskimäärin kerran kuukaudessa. Kahden päivän lähiopetusta seuraa noin kuukauden etäopiskelujakso, jonka aikana opiskelet itsenäisesti erilaisten analysointi-, suunnittelu-, yms. tehtävien parissa. Kurssilla on käytössä verkko-oppimisalusta (Moodle).\nVisualistin koulutuksessa opettajina toimii noin 15 eri alojen ammattilaista, jotka tuovat koulutukseen oman ammatillisen kokemuksensa ja ajankohtaisen asiantuntemuksensa.\nJatko-opinnot ja työmahdollisuudet\nVisualistin koulutuksen suorittaneet henkilöt työskentelevät yritysten ja organisaatioiden erilaisissa markkinointiviestinnän tehtävissä. AJK:n visualistin koulutuksen suorittaneet ovat työllistyneet mm. visualisteiksi/somistajiksi myymälöihin, visuaalisen markkinoinnin suunnittelijoiksi ja myymäläsuunnittelijoiksi. Tutustu tarkemmin työmahdollisuuksiin.\nKoulutus antaa hyvät valmiudet vuonna 2019 alkavan Liiketoiminnan ammattitutkinnon myynnin ja markkinointiviestinnän osaamisalan suorittamiseen, erityisesti markkinointiviestinnän toimeksiannon suunnittelun ja toteutuksen sekä tilan ja esillepanon visuaalisen suunnittelun ja toteutuksen valinnaisiin osioihin. AJK-Jatkokoulutus tekee tutkintoyhteistyötä Edupolin kanssa.\nJoustavaa opiskelua inspiroivassa ympäristössä\nVisualistin koulutus toteutetaan monimuotokoulutusohjelmana. Voit opiskella työn ohella ja asuinpaikasta riippumatta. Koulutukseen sisältyy 24 lähiopetuspäivää, jotka järjestetään kaksipäiväisinä opintopäivinä keskimäärin kerran kuukaudessa. Kahden päivän lähiopetusta seuraa noin kuukauden etäopiskelujakso, jonka aikana opiskelet itsenäisesti erilaisten analysointi-, suunnittelu-, yms. tehtävien parissa.\nKoulutus koostuu mm. seuraavista aihealueista:\nyrityksen tunnusluvut visuaalisen markkinoinnin apuna\nkaupalliset maalit ja niiden käyttö\nasiakaskierto ja tuotesijoittelu\nmyymälän alueiden suunnittelu\ntapahtumansisältö ja markkinointi\nVisualistin koulutuksen hinta on maksutavasta riippuen 3 020 – 3 060 euroa. Opiskelun aloitusmaksu 200 € sisältyy ensimmäiseen maksuerään.\nkertamaksuna: 3 020 €\nkahdessa erässä: 1. erä 1 615 € ja 2. erä 1 415 €, yhteensä 3 030 €\nneljässä erässä: 1. erä 910 €, 2.-4.erä 710 €, yhteensä 3 040 €\nkuukausimaksuna: 1.erä 420 €, 2.-13.erä 220 €, yhteensä 3 060 €\nKoulutusmaksu kattaa opetuksen lisäksi tarvittavat opiskeluaineistot.\nHakuaika 25.9.2018 alkavaan koulutukseen päättyy 5.9.2018. Kokemus vähittäiskaupan tai visuaalisen markkinoinnin työtehtävistä ja kaupallinen tai käsi- ja taideteollinen koulutus katsotaan hakijalle eduksi.\nVisualistin koulutusohjelmaan hakeminen tapahtuu sähköisellä hakulomakkeella\nLisätietoja koulutuksesta ja hakumenettelystä antavat


Hetki ennen joulua - Tampere-talo | Konsertit, tapahtumat ja yritystilaisuudet\nsu 15.12.2019 klo 15:00 · Kantaesitys\nHetki ennen joulua on koskettava koko perheen musiikkinäytelmä, joka vie meidät keskelle joulun taikaa ja haikeuttakin. Se on selvitymistarina pienen pojan jouluun valmistautumisesta synkkämielisen isänsä kanssa. Esitys vie meidät matkalle lapsuuden jouluihin ja muistoihin ja uskoo pieniin ihmeisiin.\nOnni-poika odottaa innolla joulua ja kauan odotettua kuusenhakureissua. Onnin isä Lauri jättäisi koko joulun ja hössötyksen mielellään väliin. Ymmärtäväinen opettaja Kielo ja iloinen Riku-setä helpottavat Onnin harmaalta tuntuvaa joulun odotusta.\nEsitys on kantaesitys, jonka on käsikirjoittanut ja ohjannut Anu Niemi ja musiikin on säveltänyt Tero Harjunniemi.\nPoika Declan Mcmenamin\nOpettaja Saara Kiiveri, sopraano\nÄiti Linda Urbanski, sopraano\nSetä Topi Lehtomäki, baritoni\nIsä Tero Harjunniemi, tenori\nPiano Dóra Lukács\nSello Jyri Häkkinen\nViulu Iina Sihvonen\nKonsertissa ei ole väliaikaa. Konsertin pituus on noin tunti.\nTuotanto Tampere-talo ja Healing theatre\nLiput 29,50 €


Nissan Qashqaista löydetty päästöhuijauslaite - Lifestyle - MTV.fi\nNissan Qashqaista löydetty päästöhuijauslaite\nLifestyle > Autot Julkaistu 10.02.2017 14:27\nNissan Qashqai on Suomen suosituimpia autoja. Nissan\nReutersin tietojen mukaan Nissan Qashqai -kaupunkimaastureista on löydetty päästöjä manipuloiva laitteisto Etelä-Koreassa tehdyn tutkinnan yhteydessä.\nNissan haastoi Etelä-Korean ympäristöministeriön oikeuteen viime vuonna sen jälkeen, kun ministeriö langetti valmistajalle 280 000 dollarin sakot diesel-Qashqain päästötesteissä huijaamisesta. Ministeriö myös keskeytti mallin myynnin ja määräsi 814 autoa kutsuttaviksi takaisin.\nHuijauksen kiistänyt japanilaisvalmistaja toivoi oikeuskäsittelyn johtavan myynnin jatkumiseen ja takaisinkutsun perumiseen, mutta toisin kävi.\nTuomioistuimen mukaan Qashqai-mallista on löytynyt päästöjä manipuloiva laitteisto, joka sammuttaa typenoksidipäästöjä rajoittavan järjestelmän, kun autolla ajetaan tosielämän olosuhteissa.\n– On syytä olettaa, että kyseessä oleva ajoneuvo on saanut sertifioinnin laittomin keinoin, tuomioistuin totesi.\nNissan pitäytyy edelleen kannassaan ja vakuuttaa, ettei sen autoihin ole asennettu huijausohjelmistoja.\nEtelä-Korean hallitus suoritti testejä 20 dieselautolle sen jälkeen, kun Volkswagen jäi kiinni omasta päästöhuijauksestaan.\nEtelä-Koreassa myytävät diesel-Qashqait valmistetaan Nissanin Sunderlandin-tehtaalla Englannissa. Niissä käytetään Renaultin 1,6-litraisia dieselmoottoreita.\nVahvistus: Volvolta kaksi uutta katumaasturia vielä tänä vuonna 9.2.2017\nHamina–Vaalimaa-moottoritien ensimmäinen osuus avautuu tänään Kätevää asiakashankintaa: Jo kahdeksas auto lensi kaaressa korjaamon pihaan


Vaikka mainonnan tavoitteena on nimenomaan tulla huomatuksi, joskus sen saama huomio kuitenkin yllättää. Näin kävi perjantaina 20.2., jolloin Markkinointi-instituutin mainos Helsingin Sanomien verkossa ja painetussa lehdessä ihastutti ja vihastutti. Saimme palautetta, jonka uskaltaisin laskematta jakautuvan 50 % ”todella hyvä” ja 50 % ”en tykännyt yhtään”.\nPitääkö mainonnan miellyttää?\nOn suuri vaara mainostajalta miettiä mainoksen luova toteutus niin, ettei se vaan ärsytä ketään. Silloin mainoksesta tulee pliisu, neutraaliudessaan mitäänsanomaton. Sitä emme tällä kertaa halunneet, vaan tavoitteena oli herättää keskustelua ja kiinnittää huomion tärkeään asiaan, kouluttautumiseen vielä keski-iässäkin. Mainoksen sanat oli tarkkaan valittu. ”Paras kaveri on koulutus” kärjistää, miten tärkeänä pidämme koulutusta.\nMainoksesta saatiin valtavan monipuolisia tulkintoja, jopa tahallisia väärinymmärryksiä omista lähtökohdista tarkasteltuna. Mainos ei esimerkiksi väitä, että naistenlehti on huono; se on naiselle tärkeä rentoutumisen, oppimisen, samaistumisen ja muiden tarinoista nauttimisen väline. Mutta kuinka moni on kirjoittanut omaan CV:hensä lukemiensa vuosikertojen määrän? Luotimme kohdeyleisön hoksaavan, että kyse ei ole todellisesta vertailtavuudesta vaan symboliikasta.\nHalutaan vastavalmistunut 25 vuoden kokemuksella\nMarkkinointi-instituutti vastustaa ikäsyrjintää, niin omassa organisaatiossaan kuin yhteiskunnallisessa keskustelussakin. Me uskomme, että jokaisen kannattaa ottaa vastuu omasta osaamisen kehittämisestään, kouluttautua läpi koko työuran. 80-luvulla hankittu, korkeakin koulutus ei enää nykypäivän muuttuvissa työelämän vaatimuksissa riitä. Kun tiedämme vielä, että yli 30 % työikäisistä on vailla peruskoulun jälkeistä tutkintoa, olemme asiasta huolissamme.\nTällä hetkellä työelämä asenteellisesti suosii nuoruutta – vaikka toisaalta pitkää työkokemusta arvostetaan. Markkinointi-instituutti haluaa omalla panoksellaan vaikuttaa asenteisiin. Viisikymppisessä työnhakijassa voi yhdistyä tuore koulutus ja pitkä työkokemus – juuri se, mitä työelämässä nyt halutaan. On omalla vastuulla huolehtia siitä, että täydentää koulutustaan läpi työuran.\nMiksi mainos ärsyttää?\nJokaisella mediakansalaisella on oikeus ärsyyntyä, ihastua, hymähtää tai olla ottamatta kantaa mainoksiin. On kuitenkin tiedostettava, että tulkinta syntyy omista lähtökohdista käsin. Saimme joitakin kriittisiä kannanottoja, joissa korostui muiden puolesta loukkaantuminen. Oli tärkeää korostaa, ettei itsellä ole mitään hätää mutta jos jollakulla toisella jossakin.\nYmmärrän kannanotot siitä näkökulmasta, että media on ylläpitänyt jo pitkään ”50+ on työelämän ongelmajätettä” -tyylistä keskustelua. Kuitenkaan mikään yksittäinen taho, toimija tai mainostaja ei ole vastuussa Suomen työelämän tilanteesta ja siellä mahdollisesti esiintyvästä ikäsyrjinnästä. Lisäksi työelämässä on parhaillaan enemmän kuin koskaan yli 50-vuotiaita, naisia ja miehiä. Työpaikan vaihto tuossa iässä ei ole helppoa, mutta uskon vilpittömästi, omiinkin kokemuksiini pohjaten, että tuoreet opinnot auttavat siinä. Halu uudistua ja kyky oppia uutta näkyvät konkreettisesti suoritetuissa koulutuksissa. Kaupanpäällisenä saa tuoreet tiedot ja verkoston.


JYX - Urheiluharrastuksesta luopuneiden nuorten fyysinen aktiivisuus, vapaa-ajan liikuntamotiivit ja urheiluharrastuksesta luopumisen syyt\nTIIVISTELMÄ Hurskainen, H. 2017. Urheiluharrastuksesta luopuneiden nuorten fyysinen aktiivisuus, vapaa-ajan liikuntamotiivit ja urheiluharrastuksesta luopumisen syyt. Jyväskylän yliopisto, liikuntapedagogiikan pro gradu –tutkielma. 116 s., 3 liitettä. Iso osa lapsista ja nuorista sekä ylipäänsä suomalaisista liikkuu alle annettujen suositusten, vaikka liikunnan harrastaminen näyttäisi tutkimusten mukaan lisääntyneen. Yhä useampi lapsi ja nuori liik-kuu urheiluseurassa, mutta omatoimisen liikunnan määrä näyttää romahtaneen. Niin Suomessa kuin maailmallakin kasvava ongelma nuorisourheilussa on drop out –ilmiö eli urheiluharrastuksesta luo-puminen. Yhtä selkeää syytä nuorten harrastuksesta luopumiselle on vaikea löytää, vaan syitä on yleensä useita. Myös motiivit liikkua ovat usean eri tekijän summa eivätkä samat motiivit liikuta lasta välttämättä läpi elämän. Lisätieto urheiluharrastuksesta luopuneiden vapaa-ajan liikunnasta voisi auttaa saavuttamaan annetut liikuntasuositukset ja lisätä hyvinvointia koko yhteiskunnassa. Tämän tutkimuksen tarkoituksena oli selvittää urheiluharrastuksesta luopuneiden nuorten vapaa-ajan liikunnan motiiveja, määrää sekä syitä lopettaa urheiluharrastus. Sähköinen ja paperinen kyselyloma-ke lähetettiin kaikille vuonna 1995 syntyneille, vuonna 2010 urheiluharrastuksen lopettaneille jalka- ja koripalloilijoille sekä jääkiekkoilijoille, jotka olivat osallistuneet tutkimuksen kahteen aiempaan osuuteen. Aineisto kerättiin kesän 2014 aikana ja kyselyyn vastasi yhteensä 388 nuorta. Kysely sisäl-si kolme mittaria: QRA–mittarilla kysyttiin harrastuksesta luopumisen syitä, fyysisen aktiivisuuden mittarilla vapaa-ajan liikuntamäärää, intensiteettiä sekä kestoa ja EMI-2 –mittarilla motiiveja liikkua vapaa-ajalla. Aineiston kuvailussa käytettiin keskiarvoja, keskihajontoja, frekvenssejä sekä prosenttiosuuksia. Liikuntamotivaatiomittarin (EMI-2) väittämistä koodattiin teoreettisen ennakko-oletuksen mukaisesti kahdeksan summamuuttujaa. Sukupuolten välisiä eroja tarkasteltiin kaikissa kolmessa tutkimuson-gelmassa t-testillä ja kolmen päälajin välisiä eroja yksisuuntaisella varianssianalyysillä sekä LSD-testillä. Tutkittaessa liikuntamotiivien ja fyysisen aktiivisuuden välisiä yhteyksiä fyysisen aktiivisuu-den mittaria päädyttiin supistamaan koskemaan ainoastaan liikunnan useutta. Mittareiden luotetta-vuus tarkastettiin Pearsonin tulomomenttikorrelaatiokertoimien sekä Cronbachin alfa-kertoimien avul-la. Tuloksista käy ilmi, että kolme yleisintä syytä luopua urheiluharrastuksesta olivat ”en nauttinut har-rastamisesta”, ”opintoni vaativat enemmän aikaa” sekä ”harrastaminen ei ollut tarpeeksi innostavaa”. Keskiarvoja tarkastelemalla naiset arvioivat kaikki syyt merkityksellisimmiksi verrattuna miesten vastauksiin. Lajien välillä eroa oli kolmessa lopettamissyytä mittaavassa muuttujassa. Fyysinen aktii-visuus oli harrastuksesta luopuneilla varsin hyvällä tasolla verrattaessa muihin tutkimuksiin sekä suosituksiin. Liikuntamotiiveista tärkeimmiksi nousivat tässä tutkimuksessa terveys, voima ja kestä-vyys sekä nauttiminen. Naiset arvioivat muun muassa terveyden, nauttimisen ja stressinhallinnan merkittävimmiksi verrattaessa miesten vastauksiin, kun taas miehille kilpaileminen oli naisia selkeäs-ti tärkeämpi liikuntamotiivi. Päälajien osalta eroa löytyi kolmesta liikuntamotiivista. Fyysisesti aktii-visimmat näyttivät pitävän kaikkia liikuntamotiiveja vähemmän liikkuvia merkityksellisempinä. Tulokset olivat hyvin samanlaisia, kuin muissa aiemmin samasta aihepiiristä tehdyissä tutkimuksissa. Erot eri lajien ja sukupuolten välillä urheiluharrastuksesta luopumisen syissä voivat johtua esimerkik-si siitä, kuinka paljon juuri kyseistä urheilua arvostetaan ulkopuolelta. Urheiluharrastuksesta luopu-neet näyttävät olevan fyysisesti varsin aktiivisia, vaikkakin osa jää varmasti suositusten ulkopuolelle. Liikuntamotiivit näyttävät muuttuvan iän myötä ja esimerkiksi sosiaalisuuden merkitys liikuntamotii-vina laskee, kun ikää tulee lisää. Ulkoiset paineet liikunnan harrastamiselle voivat vääristää liikun-taan osallistumisen motiiveja. ...\ndrop out liikunta liikuntaharrastus motiivit fyysinen aktiivisuus nuoret vapaa-aika


Suomi vastustaa halonien kieltämistä poikkeustapauksissa - Leo Stranius\nAloitin päivän EU-asioiden komitean ympäristöjaoston laajan kokoonpanon kokouksella ympäristöministeriössä. Oli surullista kuunnella Suomen kannanmuodostusta EU:n ympäristöpolitiikan suhteen. Tässä pari esimerkkiä. Näitä olisi vaikka kuinka paljon lisääkin.\n(1) Suomi vastustaa johdonmukaisesti Montrealin pöytäkirjaan perustuvaa EU-komission luonnostelemaa asetusta otsonia heikentävien aineiden käytöstä luopumiseksi nykyisissä poikkeustapauksissa. Komission esityksen mukaan sallitun käytön takarajaksi olisi tulossa vuodet 2011-2020 ja joiltakin osin peräti vuosi 2030. Tämä ei kuitenkaan Suomelle riitä, koska puolustuvoimien Hornetit ja tulevat helikopterit sekä suojatilat vaativat edelleen otsinikerrosta tuhoavien halonien käyttöä.\n(2) Suomi pyrkii systemaattisesti heikentämään teollisuuden päästörajoituksia koskevaa direktiiviesitystä (IPPC/IED-direktiivi). Suomi haluaisi mahdollisimman pitkät pidennykset sekä poikkeukset huippulaitoksille sekä kerjää poikkeuksia jopa pienille ja keskisuurille turvelaitoksillekin. Kun kokouksessa nostin esille Suomen ympäristöstä piittaamattomat kannat, minulle vastattiin, että kyllä ne muutkin maat ajavat direktiiviin monia heikennyksiä. Logiikka menee ilmeisesti niin, että jos yksi tekee pahaa, oikeuttaa se Suomenkin toimimaan typerästi.\nIltapäivällä kävin arvioimassa Malmilla MTV3 uutisille Maailman ympäristöpäivän hengessä taviksen ympäristökäyttäytymistä. Helpoiten puhtaan ekologisen omatunnon saa sillä, että (1) käyttää ekosähköä, (2) liikkuu kävellen, pyörällä tai joukkoliikenteellä sekä (3) syö kasvisruokaa eläinperäisten elintarvikkeiden sijaan. Tuliaisiksi vein henkilölle energiasäästölampun ja ”ei mainoksia, kiitos” tarran, jotka molemmat asennettiin paikalle saman tien.\nMaailman ympäristöpäivänä jaettiin myös Luonnonsuojeluliiton Ympäristöpalkinto Iijoen puolustajalle ja Metsähallituksen luontopalveluille. Lue koko tiedote ja perustelut täältä.\nKategoriat Ilmastopolitiikka, Toiminta Artikkelien selaus


Tehokasta ohjelmaa muistitikulle | Kotimikro.fi\nJos joudut lomamatkan aikana turvautumaan esimerkiksi nettikahvilan tietokoneeseen, hotellin lainakannettavaan tai tuttavaperheen kotimikroon, mukaan kannattaakin pakata muistitikku, johon on koottu tärkeimmät työkalut ja hyötyohjelmat siirrettävinä versioina. Mukana kulkevan ohjelmapaketin avulla voit tarvittaessa myös auttaa naapuria tai tuttavaasi pc-pulmien ratkaisemisessa. Siirrettävien ohjelmien etuna tavanomaisiin ohjelmiin nähden on, että niitä ei tarvitse asentaa tietokoneelle käyttöä varten. Voit käynnistää tarvitsemasi ohjelman suoraan muistitikulta napsauttamalla ohjelman käynnistystiedostoa. Siirrettävä ohjelma ei myöskään muuta käytettävän tietokoneen asetuksia tai jätä muita jälkiä tietokoneelle.


Martin O’Neill – Wikipedia\n(Ohjattu sivulta Martin O'Neill)\nMartin O’Neill OBE (s. 1. maaliskuuta 1952 Kilrea) on pohjoisirlantilainen jalkapallovalmentaja ja entinen keskikenttäpelaaja.\nMartin O’Neill OBE\nKoko nimi Martin Hugh Michael O’Neill\nSyntymäaika 1. maaliskuuta 1952 (ikä 69)\nSyntymäpaikka Kilrea, Derryn kreivikunta, Pohjois-Irlanti\nLempinimi Martin the Magnificent, the Blessed Martin\n1971 Lisburn Distillery 7 (3)\n1971–1981 Nottingham Forest 285 (48)\n1981 Norwich City 11 (1)\n1981–1982 Manchester City 13 (0)\n1982–1983 Norwich City 55 (11)\n1983–1984 Notts County 64 (5)\n1984 Chesterfield 0 (0)\n1985 Fulham 0 (0)\n1971–1984 Pohjois-Irlanti 64 (8)\n1987–1989 Grantham Town\n1990–1995 Wycombe Wanderers\n1995–2000 Leicester City\n2006–2010 Aston Villa\n2019 Nottingham Forest\nO’Neill pelasi nuoruudessaan Derry Cityn ja Distilleryn riveissä. Hän opiskeli Queens University of Belfastissa lakia peliuransa alkutaipaleella. Distilleryssä O’Neill oli voittamassa Pohjois-Irlannin Cupia 1971 ja teki maalin FC Barcelonaa vastaan UEFA Cupin ottelussa syyskuussa 1971.\n1971 O’Neill otti askeleen urallaan eteenpäin ja siirtyi Nottingham Forestiin. Seuran päävalmentajaksi 1975 tullut Brian Clough näki O’Neillissä potentiaalia ja hänestä tuli kultaisen joukkueen avainpelaajia 1970-luvun lopulla. O’Neill oli mukana voittamassa liigamestaruutta ja FA Cupia, sekä kaiken kruununa Euroopan Cupia 1979 ja 1980. O’Neill edusti Nottingham Forestia 10 vuotta ennen siirtymistään Norwichiin 1981. O’Neill lopetti peliuransa Notts Countyn paidassa 1985.\nPohjois-Irlannin maajoukkueessa O’Neill pelasi 64 maaottelua ja teki kahdeksan maalia. Hän oli mukana joukkueessa, joka pelasi MM-kisoissa 1982.\nPohjois-Irlannin Cup: 1971\nEnglannin mestaruus: 1978\nEnglannin Liigacup: 1978, 1979\nEuroopan Cup: 1979, 1980\nO’Neill aloitti sittemmin menestyksekkään valmennusuransa 1987 Grantham Townissa. 1989–1990 hän valmensi Shepshead Charterhousea, josta siirtyi Wycombe Wanderersiin 1989. O’Neill nosti amatööritasolla pelanneen Wycomben Conference-tason mestariksi 1993.\nKesällä 1995 O’Neill siirtyi Norwich Cityn päävalmentajaksi, mutta erosi jo marraskuussa riitauduttuaan seuran puheenjohtajan Robert Chasen kanssa. Joulukuussa O’Neillin ura jatkui Leicester Cityssä. Vaikean alun jälkeen tulokset paranivat ja O’Neillin johdolla Leicester nousi valioliigaan kauden 1995–1996 päätteeksi.\nO’Neillin johdolla Leicester City vakiinnutti asemansa valioliigan kymmenen parhaan joukossa sekä voitti liigacupin 1997 ja 2000 ollen finaalissa myös 1999. O’Neill oli Leicesterin aikoinaan tyrkyllä Leeds Unitedin päävalmentajaksi, mutta tuhansien Leicester-fanien "Don't go Martin!" huudot saivat O’Neillin jäämään.\nKesällä 2000 O’Neill jätti viiden menestyksekkään kauden jälkeen Leicesterin ja suuntasi Skotlantiin, Celticin päävalmentajaksi. Celticissä O’Neillin ura jatkui menestyksekkäästi, "Martin the Magnificentin" ensimmäinen Old Firm -kamppailu Glasgow'n herruudesta Rangersia vastaan päättyi murskaavaan 6–2 voittoon. Kausi 2000–2001 päättyi O’Neillin johdolla upeaan triplaan, kun Celtic voitti liigamestaruuden lisäksi Skotlannin Cupin ja liigacupin.\nO’Neillin aikana Celtic haki määrätietoisesti menestystä myös Euroopasta. 2003 Celtic pelasi UEFA Cupin finaalissa FC Portoa vastaan. O’Neillin suojatit hävisivät tasaisen taiston portugalilaisille lopulta jatkoajalla 2–3. Kaiken kaikkiaan O’Neillin viisi kautta Celticissä olivat loistavia. Joukkue voitti kolme liigamestaruutta, cupia ja sekä yhden liigacupin, menestyi kohtuullisesti myös Euroopassa ja kukisti Rangersin paikallisderbyssä seitsemän kertaa peräkkäin. Kaikkiaan O’Neill luotsasi Celticiä 282 ottelussa 213 voittoon, 29 tasapeliin ja 40 tappioon.\nToukokuussa 2005 O’Neill ilmoitti jättävänsä Celticin, koska hänen vaimonsa Geraldine oli sairastunut imusolmukesyöpään.\nElokuussa 2006 O’Neill palasi valmennustehtäviin kun hän korvasi David O'Learyn Aston Villan päävalmentajana. O’Neillin unelmana on palauttaa birminghamilaisseura Englannin eliittiin ja menestykseen eurokentillä.\nKaudella 2006–2007 Aston Villa kärsi epätasaisista esityksistä ja sijoittui liigassa sijalle 11. Seuraavina vuosina Villa vakiinnutti O’Neillin johdolla paikkansa Valioliigan kärkipäässä, muttei onnistunut murtautumaan neljän kärkeen. Tuloksena oli kolme perättäistä kuutossijaa 2008–2010. Elokuussa 2010, vain vajaa viikko ennen Valioliiga-kauden alkua O’Neill ilmoitti yllättäen eroavansa päävalmentajan tehtävistä.  Eron taustalla uskotaan olevan O’Neillin tyytymättömyys seuran siirtopolitiikkaa kohtaan ja erityisesti tähtipelaajien James Milnerin ja Ashley Youngin ympärillä käydyt siirtospekulaatiot.  \nJoulukuun alussa 2011 O’Neill palasi valmennustehtäviin allekirjoitettuaan kolmivuotisen sopimuksen Valioliigassa sijalle 16 juuttuneen Sunderlandin kanssa.  O’Neillin johdolla Sunderland kipusi liigassa kolme sijaa ylöspäin ollen kauden päätteeksi Valioliigassa sijalla 13. Kausi 2012/13 sujui varsin alavireisesti ja seura vajosi putoamiskamppailuun. Lopulta O’Neill sai 31. maaliskuuta 2013 potkut tehtävästään. \nMarraskuun alussa 2013 O’Neill allekirjoitti kaksivuotisen sopimuksen Irlannin maajoukkueen päävalmentajan tehtävästä. Hänen apuvalmentajanaan tulee toimimaan Roy Keane.  Kaksikon johdolla Irlanti sijoittui EM2016-karsintalohkossaan kolmanneksi. Jatkokarsinnoissa Irlanti pudotti Bosnia ja Hertsegovinan yhteismaalein 3–1 ja eteni historiallisesti toista kertaa perättäin EM-lopputurnaukseen. Pari päivää ennen EM-kisojen alkua Irlannin jalkapalloliitto teki O’Neillin kanssa vuoteen 2018 ulottuvan jatkosopimuksen.\nEM-lopputurnauksessa 2016 Irlanti pelasi tasan Ruotsin kanssa, hävisi Belgialle murskaluvuin 3-0, mutta voitti lohkon päätöskamppailussa Italian ja selvitti tiensä pudotuspeleihin. Pudotuspelien ensimmäisellä kierroksella isäntäjoukkue Ranska pudotti Irlannin 2–1 voitolla. Pudotuspelipaikka oli kuitenkin Irlannin ensimmäinen EM-lopputurnauksessa. MM2018-karsinnoissa Irlanti sijoittui karsintalohkossaan toiseksi ja varmisti jatkokarsintapaikkansa voittamalla viimeisessä karsintaottelussa Walesin 1–0. Jatkokarsinnoissa Irlanti pelasi 0–0 vierastasapelin Tanskan kanssa, mutta kotona kärsitty 1–5 rökäletappio murskasi haaveet selviytymisestä MM-lopputurnaukseen sitten vuoden 2002. Karsintojen jälkeen, marraskuussa 2017 O’Neill totesi jatkavansa mielellään Irlannin maajoukkueen päävalmentajana.\nKansojen liigasa Irlanti pelasi B-sarjassa, jossa se pelasi kahdesti tasan Tanskaa vastaan, mutta hävisi kahdesti Walesille. Irlanti teki vain yhden maalin, jäi lohkonsa jumboksi ja putosi C-divisioonaan. O’Neill ja apuvalmentaja Keane jättivät tehtävänsä lohkovaiheen jälkeen marraskuussa 2018.\nTammikuussa 2019 O’Neillistä tuli Nottingham Forestin päävalmentajana. Irlantilainen palasi lähes 40 vuoden tauon jälkeen seuraan, jota edusti pelaajaurallaan yli 300 ottelussa. O’Neill johdolla Forest voitti kahdeksan 19 ottelustaan ja sijoittui Mestaruussarjassa lopulta yhdeksänneksi. Kesäkuun lopussa 2019 Forest erotti O’Neillin.\nSkotlannin mestaruus (3): 2001, 2002, 2004\nHopeaa (2): 2003, 2005\nSkotlannin Cup (3): 2001, 2004, 2005\nSkotlannin Liigacup: 2001\nEnglannin liigacup (2): 1997, 2000\nFootball Conference: 1993\nEM-2. kierros: 2016\nSkotlannin vuoden valmentaja (3): 2001, 2002, 2004\nO’Neill on naimisissa ja hänellä on kaksi lasta. Hänen vaimonsa Geraldine sairastui vuonna 2004 Non-Hodgkinin lymfoomaan. O’Neill on vaimonsa sairastumisen myötä osallistunut aktiivisesti syövän vastaiseen työhön. Hänen lapsuutensa suosikkijoukkueita olivat Celtic ja Sunderland, joita hän on sittemmin urallaan valmentanut.\n↑ Taylor: O'Neill exit down to Villa transfer policy\n↑ Martin O'Neill quits as manager of Aston Villa\n↑ Sunderland appoint Martin O'Neill\n↑ Martin O'Neill: Sunderland sack manager after Man Utd defeat\n↑ O'Neill and Roy Keane: Republic of Ireland appoint duo\n↑ Walters double takes Ireland to UEFA EURO 2016\n↑ Martin O'Neill extends Ireland contract\n↑ Robbie Brady’s header earns Ireland win over Italy and last-16 spot\n↑ Griezmann helps France fight back to oust Ireland\n↑ James McClean stuns Wales and sends Republic of Ireland into play-offs\n↑ Republic of Ireland’s World Cup dream shattered by Eriksen and Denmark\n↑ Martin O’Neill hints he would be happy to stay as Republic of Ireland manager\n↑ Martin O’Neill appointed as new manager of Nottingham Forest\n↑ Sabri Lamouchi: Nottingham Forest appoint Frenchman 18 minutes after sacking Martin O'Neill\n↑ O'Neill reveals his wife's battle with cancer has inspired him\n↑ Martin O'Neill ready to fulfil his destiny at boyhood club Sunderland\nJohn Deehan Norwich City päävalmentaja\nKenny Dalglish Celticin päävalmentaja\nDavid O'Leary Aston Villan päävalmentaja\nSteve Bruce Sunderlandin päävalmentaja\nGiovanni Trapattoni Irlannin maajoukkueen päävalmentaja\nAitor Karanka Nottingham Forestin päävalmentaja\nAlex McLeish Skotlannin vuoden valmentaja\nNoudettu kohteesta ”https://fi.wikipedia.org/w/index.php?title=Martin_O’Neill&oldid=18251991”\nViimeksi muokattu 1. heinäkuuta 2019 kello 12.02\nSivua on viimeksi muutettu 1. heinäkuuta 2019 kello 12.02.


Kuntabongari: 401. VALKEALA\nAsukkaita 11 tuhatta (13441 vuonna 1964), EU-kannatus 54,8 % (1994)\n(Valkeala yhdistyi Kouvolaan v. 2009 alusta)\nMiksi? Käyräjoen koski\nMilloin? Torstaina 18.7.2013 (Aikaisemmin sunnuntaina 21.9.2008)\nSavitaipaleen reunoilta lähti suurhiihtäjä Juha Miedon näköinen partaturri kirkolle. Savitaipaleella (17:40) oli aivan mielenkiintoisen näköinen runsastaloinen kirkonkylä, jossa tehtiin pieni (kolmionmuotoinen?) kierros eri teitä. Nuori kundi jäi autosta jonnekin ja partamies toisaalle. Auto kiiti koko ajan harmillisen kovaa vauhtia paikasta toiseen! Isosta jähmeämmästä bussista tuntuu näkevän paljon enemmän ympäristöä?!\nSavitaipaleelta lähdettiin ensin kaakkoon (tie 13) ja sitten etelään (tie 380) kohti Lemin kirkonkylää. Sadetta ja kiirettä, paljon jää näkemättä ja huomaamatta. Yhtäkkiä pyörähdettiin jonkin matalan liikerakennuksen eteen. Sade sumensi ja pimensi havaintoja. Lemin liikekeskus, apteekki, K-kauppa, taxi, linja-autoasema klo 18. Ihmishahmoja odottamassa.\nKyytiin nousi rehevän puhelias keski-ikäistä vanhempi karjalaisrouva täysien mustikkaämpärien kanssa sekä hiljainen vanha mies. Heidän poistuttuaan jäin viimeiseksi matkustajaksi. Tieosuus Lemiltä Lappeenrantaan oli tylsin. Lopulta kaarrettiin (klo 18:35) puisen hiljaisen Lappeenrannan rautatieaseman pihaan, kaupungin syrjälaidalle.\nAiemmin sunnuntaina 21.9.2008:\nLähdimme Helsingistä klo 10 ajamaan kohti Kouvolaa. Päämääränä oli kesämökki Ristiinassa. Pysähdyimme Kouvolan jälkeen Valkealassa Käyräjoen koskelle. Siinä vesi virtasi Käyrälammelta pohjoiseen. Ympäristössä oli liikerakennus ja surkea rivitalo. Koskella oli silta, mylly sekä vesivalli, jonka yli vettä valui. Ajoimme kylän sivuteitä, Kauniskankaantietä ym, Valkealan kirkolle. Jatkoimme koilliseen kohti Ristiinaa, jonne saavuimme klo 12:30.\nVALKEALA 11 54,8 Per. 1638\nK: Keskiaikaistyylinen kivikirkko 1927 Armas Lindgren (puukirkko paloi 1920)\nK: Alttaritaulu 'Jeesuksen ristiltäotto' 1820 A.G. Thitz\nK: Tuohikotin kyläkirkko 1926 A. Lehto\nK: Vuohijärven Mäntysaaren hautausmaa 1250-luvulta alkaen\nK: Voikosken rukoushuone\nM: Hirsmäen museoalue, Korsumuseo\nP: Utin taistelun 28.6.1789 muistomerkki\nL: Utin vallit, venäläisten linnoitusvarustukset 1792\nL: Harjumuodostelmat Iso-Salpausselkä, Pieni-Salpausselkä\nL: Pohjois-Valkealan erämaa, Olhavan kiipeilyvuori, Lapinsalmen riippusilta\nE: Utin lentokenttä, Messerschmitt-hävittäjä, Utti\nE: Karjalan prikaatin tukikohta Vekaranjärvi, Suomen suurin varuskunta\nT: Vuohijärvi, Utti, Tuohikotti ja kirkonkylä, rajalla Verla ja Voikoski


Resori: Olympia tunnelmia\nLähettänyt Tupuna klo 9.52\nLiinan alku näyttää hyvältä :) Neulon huivia ohuesta langasta myös ja otti aikansa ennen kuin totuin.\n11. elokuuta 2008 klo 10.31\nOlet päässyt hyvään alkuun-oikein ssielvältä näyttää ..varmaan aika väkertämistä!\nHyvältä näyttää! Tsemppiä :)!\nTaisi tulla mitalien myötä vähän lisää kisaintoa!!\nVoi sinä olet kutomassa(=neulomassa) liinaa ja noin ohuesta langasta! Tulee varmaan kaunis. Minulla tuo liinan kutominen on vielä suunnitelmissa.\nKyselit peiton kokoa ym. En ole tarkalleen mitannut enkä punninnut vielä, mutta paloja on 5x7, siis 35palaa ja sivu on n.21 cm. Tulee ihan reilu torkkupeite aikuiselle. Panen sitten tarkat tiedot, kun esittelen valmiin peiton.\n11. elokuuta 2008 klo 16.40\nHienoa, noin hyvä alku liinassa jo. Kyllä se siitä lähtee sujumaan. Ole huolellinen ohjeen kanssa ja huomaa merkit, jos aloituskohtaa siirretään suuntaan tai toiseen. Se on vähän sellainen "ansa". Liinaneuleseen voi myös pujottaa ns. elämänlangan, niin että jos joutuu purkamaan, saa silmukat hyvin takaisin puikolle eikä silmukat purkaannu omia aikojaan ohi tämän langan.\n11. elokuuta 2008 klo 21.09\nhyvältä näyttää liinan alku.\nMeillä marjapensaita on 27, joten kerättävää riittää. Onneksi liljani ovat säilyneet tuholaisilta.\n11. elokuuta 2008 klo 22.35\nmarjutj,seijasisko: Kiitos, kyllä alku oli tosi hankalaa:)\nhelmis:kiitti,mitalit lisäävät hyvää mieltä\nmatleena:kiitti,,,,juu, lanka on ohutta,,,ei muuta kun neulomaan vaan:)\nkristiinas: kiitti neuvoistasi, aloituskohdasta olen pitänyt huolen, mutta katsotaan selviääkö se elämänlanka mulle:)\nkirsi:Sullahan on kokemusta neulotuista liinoista:) onpas teillä "pikkasen" puskia:)


Venäjän julkisessa taloudessa ylijäämää tuntuvasti, puolustusmenoissa yli seitsemän prosentin kasvu - Venäjän uutis- ja markkinatietopalvelu\nBudjetin menot ovat lisääntyneet melko maltillisesti, ja niitä oli tammi-syyskuussa 6 % enemmän kuin vuotta aiemmin. Menojen nousun kärjessä olivat etenkin terveydenhoito (lähes 20 %) ja myös koulutus (yli 10 %), mikä johtui lähinnä näiden alojen palkkojen korotuksista. Hallintomenot kääntyivät ripeään nousuun, ja sisäisen turvallisuuden menot lisääntyivät muutaman prosentin. Puolustusmenojen kasvu voimistui yli 7 prosenttiin. Vähemmälle ovat tänä vuonna jääneet budjettierä ”talouden eri sektorit” sekä ”eläketurva ja muu sosiaalituki”, joiden menot lisääntyivät vain noin prosentin.


Selaus syöttöajan mukaanHaaga-Helia ammattikorkeakoulu\n- Selaus syöttöajan mukaan Haaga-Helia ammattikorkeakoulu\nViitteet 21-40 / 8074\nVerkkosivut toiminimiyrittäjän markkinointikanavana – Case toiminimi Antti Henrik \nKämäräinen, Antti (2019)\nTämä toiminnallinen opinnäytetyö käsittelee verkkosivuja toiminimiyrittäjän markkinointi-kanavana. Case-esimerkkinä on oma toiminimiyritykseni Antti Henrik. Työn tuotoksena syntyneet verkkosivut ovat luettavissa osoitteessa ...\nOppaan laatiminen uusasiakashankinnasta Inbound-markkinoinnin keinoin Private Bankingeille \nHyttinen, Aimo (2019)\nVarainhoitoala on menestynyt pitkään suhteettoman hyvin. Tutkimusten mukaan digitalisaatio sekä kiristyvä sääntely tulevat muokkaamaan voimakkaasti alan markkinaympäristöä. Ennusteiden mukaan voittajina tulevasta myllerryksestä ...\nMarkkinointi on investointi : markkinoinnin tuloksellisuuden mittaaminen \nTutkimus mediamyynnin tulevaisuudesta ja tekoälyn vaikutuksesta alaan \nSalmi, Julia (2019)\nTämä opinnäytetyö käsittelee mediamyynnin nykyistä tilaa, tulevaisuutta ja tekoälyn vaikutuksia media-alaan myynnin näkökulmasta. Työ antaa käsityksen tekoälyn määritelmästä sekä mediamyynnin murroksesta. Laajalla joukolla ...\nLivestriimaus liiketoimintana \nStenman, Joanna (2019)\nSuoratoistopalvelujen suosio on ollut hurjassa kasvussa jo monen vuoden ajan. Suurimpien suoratoistopalveluiden joukkoon mahtuu livestriimauksen alustoja, jotka mahdollistavat jo monen henkilön työnteon livestriimaamalla. ...\nSosiaalisen median yhteisöt markkinointikanavana – yrittäjän sosiaalisen median markkinointi- ja sisältöstrategian määrittely \nLundahl, Nina (2019)\nKehittämishankkeen kohteena oli miesten mittatilausjalkineita käsityönä valmistavan yksinyrittäjän markkinoinnin kehittäminen rajautuen määrittelemään yrittäjän sosiaalisen median yhteisöissä toimimiseen optimoidun ...\nVanhankylänniemen tulevaisuuden skenaariot \nPäivinen, Toni (2019)\nTämä opinnäytetyö käsittelee Järvenpään kaupungin omistaman virkistysalueen palveluliiketoiminnan tulevaisuuden skenaarioita. Työn lähtökohtana on ollut alueella palveluita tuottaneen ravintola ja matkailualueen yrittäjien ...\nSosiaalisen median markkinointisuunnitelma Sanctum Dive- yritykselle \nEklund, Viivi (2019)\nSosiaalinen media on nykymarkkinoinnissa tärkeässä asemassa asiakkaiden tavoittamisessa sekä mielenkiinnon herättämisessä, se tukee markkinointia ja auttaa saamaan huomiota. Sosiaalista mediaa käyttää lähes jokainen joka ...\nJokerifanien KHL-matkat \nPaunonen, Jesse (2019)\nTämän opinnäytetyön aiheena on Jokerifanien KHL-matkat. Jokerit pelaa venäläisessä jääkiekkosarjassa, jossa on joukkueita Venäjän lisäksi Kazakstanista, Kiinasta, Latviasta, Suomesta ja Valko-Venäjältä. Opinnäytetyön ...\nAsiakasselvitys Silmusalaattien tuotekehitykseen \nLensu, Katarina (2019)\nOpinnäytetyössäni teen asiakasselvityksen Silmusalaattien tuotekehitykseen toimeksiantona Snafu Oy:lle. Työssä aion selvittää olisiko kannattavaa tuottaa Silmusalaatteja isommassa pakkauskoossa HoReCa-alan markkinoita ...\nCreating a marketing communication plan for a small B-to-B consulting company \nNiemelä, Hanna (2019)\nThis master thesis studies integrated marketing communication framework and strategic planning. The aim is to create a communication plan for a case company. The literature review introduces key concepts related to ...\nEU:n viides rahanpesudirektiivi ja sen vaikutukset pankkien toimintaan \nLiski, Lauri (2019)\nRahanpesulla tarkoitetaan laittomasta alkuperästä oleviin varoihin kohdistettuja toimia, joiden avulla omaisuuden laiton alkuperä pyritään salaamaan rikoshyödyn menettämisen, oikeudellisen seuraamuksen tai vahingonkorvauksen ...\nHistorian paloja etsimässä: Tutkimus Terveystoimittajat ry:n arkistosta 1987–2018 \nYli-Sirniö, Mari (2019)\nTämän opinnäytetyön päätavoitteena on ollut selvittää, minkälaista historiatietoa Terveystoimittajat ry:n arkistomateriaalista on saatavilla. Yhdistystä kiinnostaa, löytyykö arkistosta tietoa, jota voisi ...\nMarketing automation implementation guide for company X \nKissel, Edvin (2019)\nAccording to Digital Marketing Institute in 2020 customers’ expectations and interactions will continue to change and there is more hard work needed to meet consumers expectations. Brand reputation and uniqueness is in ...\nYlläpitoa monitoimijaympäristössä: Sovelluskehittäjän päiväkirja \nJaakkola, Jukka (2019)\nOpinnäytetyön aikaväli on kahdeksan viikon seurantajakso kevään 2019 aikana. Seurantajakso käsitti perättäiset viikot ja sen raportointi tapahtui päivittäisellä työtehtävien kuvaamisella ja viikoittaisilla analyyseillä. ...\nArvojen vaikutus työhön hakeutumisessa \nKurikka, Jonna (2019)\nTyö käsittelee arvoja, niiden muodostumista ja vaikutuksia niin yksilötasolla, kuin yrityskulttuurissakin vaikuttavana asiana. Toteutetussa tutkimuksessa tavoitteena oli selvittää, ovatko työntekijät työhön hakeutuessaan ...\nPerthin matkailuvetovoima suomalaisten näkökulmasta \nLaaksonen, Heli (2019)\nTämän opinnäytetyön tavoitteena oli selvittää, mitkä ovat Länsi-Australian pääkaupungin Perthin matkailuvetovoimatekijät suomalaisten näkökulmasta. Haluttiin myös selvittää kenelle Perth matkailukohteena olisi sopiva ja ...\nImprovement of customer satisfaction through OTAs website: Tri Giao Hotel, Vietnam \nNguyen, Truc (2019)\nThis thesis aims to, first and foremost, gain a more in-depth understanding of customer rates and reviews of Tri Giao Hotel on OTA websites. The author selected six leading OTA websites to conduct the research, i.e. ...\nSisäisen valvonnan kehittäminen Yritys X:n materiaali- ja tarvikevarastossa \nMuhonen, Emilia (2019)\nViime vuosituhannen aikana laajamittaisesti otsikoissa olleet väärinkäytökset ja kasvaneet vaatimukset yrityksen liiketoiminnan sekä talouden läpinäkyvyyden suhteen ovat lisääntyneet. Yrityksillä on tarvetta panostaa yhä ...\nDesigning Educative Passenger Journey by Utilizing Queueing and Waiting Times \nAbe, Yuki (2019)\nAirports are the locations where complicated networks of various queuing systems are tangled, and thus there are always queues irrespective to the length of waiting time. The recent research about queueing theory has been ...


Velan vakauttamista lainat Lainat, alennetulla velka haa - Dark Site\nVelan vakauttamista lainat Lainat, alennetulla velka haa\nWysłany: Nie 5:08, 09 Lut 2014 Temat postu: Velan vakauttamista lainat Lainat, alennetulla velka haa\nMikä tarkoittaa, että kun korvike käsitteet pinta tai et luoda suurempi halu jotain erillaista, aloitat kokonaan uusi website vaihtoehtona siirtymässä alkuperäinen ohjelma ja kotisivuilta . kuluttaja on täysin ilmainen laina lähes kaikki tarkoitukseen . Välillä saada tämä tehtävä teidän tavallista rahoituslaitos ja hyötyvät tukeutua että ollut kasataan , on kaikkea lopullista päätöstä. Henkilökohtaiset lainat ei yleensä tehty miehet ja naiset to pystyä sitä. Sitten kiitos saatat olla tunnustettu suhteen sijainti ja esitettävä lainahakemuksen i [link widoczny dla zalogowanych] Kerralla client voisi pretty omaisuus henkilökohtainen laina paikka ja hankkimaan 12 eri kustannusarvio alkaen alihankintana - johtaa laina yritykset onnellinen tehdä asuntolainojen kaikille kanssa pieni luotto pisteet . Nämä sivustot todennäköisesti tekee palkkapäivä etukäteen yritykset kilpailukykyisiä läpi lainaa näin olet voi poimia joka voi antaa sinulle parasta selviytymään . Kun tämä tapahtuu , se voisi tuntua toivoton olosuhde .\nOn paljon ihmiset huono luotto jotka donrrrt tietää, että ne saattavat saada pieni luotto pisteet asuntolaina . Toisin klo rahoituslaitokset , vakuudeton laina yritykset eivät sulkemiseen on huono luotto-pisteet . Saatat olla yksinkertaisesti lainaa pankista vastaan ?? myöhemmin maksettava , niin maksaa pois laina yhtiö takaisin avulla vahvistettu korko [link widoczny dla zalogowanych] paljon ihmisiä , hakulomake varten henkilökohtaisen vakuudeton laina keskitetään täyttämällä heidän perusoikeuksien pisteet. Viimeinen sopimus on tuotettuja juuri 20 - neljä tuntia . Kotini on viinit paikka.\neri suuri perheenjäsenet hinta on yleensä se, että alku laitos 12 kuukautta . On ikuisen niin tekevät kohta et tehdä foreclosures on takaisinmaksut . Tiedä jossa on kaikki Investointien tapahtuu viikoittain ja säännöllinen perusteella [link widoczny dla zalogowanych] Tämän rahoitusapulainan sort todennäköisesti tekee tarjoamia määrä yleisesti on lukuisia 5000-75000 varten velallisten vaatii . Varmista, että olet saanut kaikki välttämättömyystarvikkeita asetettu .\nVoisit tarttua Raha viipymättä ja päättele up ongelmat täsmällisesti . Erityisesti, joku pyrkivät ottaa luottoa at perinteinen pankki , etsien pankkikortti ja tavoitteluun koulutuksen rahoitusta pidetään riski . Useimmat järjestöt käyttö maksuehto kansi mitään 12 vuosi tai joten riippuvaisia ?? teidän profiili [link widoczny dla zalogowanych] Kun tehdä hakemus rahoitus lainan, lienee käytti sinulle kuluessa päivä kauden . Kaiken kukkuraksi , parempaa voisitte viettää kanssa luottokortilla , kalliimpia lainanoton raja liikkuu , antaa sinulle soveltamisala maksamasta sitäkin . Nopea valinta vakuudettomia luottokortilla asuntolainan avulla client turvata laina valtuutettu nopeasti .\nJos joku toiveet löytää nopea alle keskiarvon luotto pankkilainalla net , sinun ei tarvitse tarvitse omistautua aikaa ja vaivaa kohti tutkimus lähestymistavan .


Urheiluvaatteiden huolto on ekoteko – Sustainably fit\nHome kiertotalous\tUrheiluvaatteiden huolto on ekoteko\nTämän postin tarkoituksena on kannustaa pesemään ja huoltamaan arvokkaita ja luontoa kuormittavia urheilu- ja ulkoiluvaatteita hyvin. Jutussa esittelen myös probioottiset vaihtoehdot perinteisille pesuaineille.\nMeillä pyritään sitkeästi käyttämään tavaroita loppuun, pesemällä ja huoltamalla vaatteita ja varusteita niin pitkään kuin mahdollista. Monet yritykset ovat viimeisen vuoden aikana keskittyneet myös kauppojen jälkimarkkinoinnissa tarjoamaan juuri hankitulle tuotteelle hoitovinkkejä osana vastuullisuustyötään. Sähköopostiin saattaakin kilahtaa totutun lisämyynipostin sijaan erilainen viesti, jonka tarkoituksena (ainakin toivottavasti) on lisätä hankitun hyödykkeen käyttöaikaa.\nYksi vastuullisen tekstiilituotannon kulmakiviä on valmistaa vaatteita, jotka on tehty kestämään aikaa ja käyttökertoja, ja joita on mahdollista huoltaa ja korjata. Kertakäyttökulttuuri ja kertakäyttömuoti ei kannusta huoltamaan vaatteita ja varusteita jos ne on lähtökohtaisesti valmistettu materiaaleista, joita ei edes ole tarkoitettu kestämään.\nVastuullisen vaatehuollon ensimmäinen askel otetaan siis jo kaupassa. Tutustu aina vaatteen valmistusmateriaaleihin ja hoito-ohjeeseen jo kaupassa, näin tiedät mitä olet ostamassa.\nTeknisen urheiluvaatteen valmistus ja käyttö kuormittaa luontoa\nTämä väite on totta, eikä se miksikään muuksi muutu. On hyvä tiedostaa, että kaikki tuotanto kuluttaa luonnon resursseja ja on vaatteen valmistuttajasta kiinni, miten tätä syntynyttä haittaa hallitaan ja/tai kompensoidaan. Kuluttajan vastuulla on valita vain tarvittava määrä varusteita ja minimoida niiden käytön aiheuttama ympäristökuorma.\nSynteettisistä kuiduista valmistettujen vaatteiden ympäristökuormaan liiittyy olennaisesti keskustelu mikromuoveista. Mikromuovia irtoaa vaatteista käytössä ja pesussa.\nTutkijat arvioivat, että yhden ihmisen vaatteista irtoaa pesuissa vuoden aikana noin 300 miljoonaa polyesterikuitua. Käytössä kuituja irtoaa kuitenkin kolminkertainen määrä, noin 900 miljoonaa.\nHS | Tiede 12.3.2020\nMikromuovia on kaikkialla ympärillämme, mutta sen päätymistä vesistöihin vaatehuollon yhteydessä voi hillitä välttämällä vaatteiden turhaa pesemistä ja pesemällä vaatteet pesupussissa, joka kerää vaatteista irtoavan mikromuovin itseensä. Vaatteiden peseminen pesupussissa myös suojaa vaatteita pesukoneessa ja täten pidentää niiden käyttöikää.\nVaatteiden käyttö ja huoltaminen\nUrheiluvaatteiden oikeanlainen pesu on tärkeää, mutta joskus riittää myös tuuletus ja turhaa pesemistä kannattaa välttää. Suoraan iholla olevat, hikiliikunnassa käytettävät treenivaatteet ovat usein synteettistä materiaalia, joihin haju pinttyy erityisen helposti. Likaiset ja pinttyneet vaatteet eivät enää siirrä hikeä pois iholta eivätkä pidä ihoa kuivana, sillä vaatteen huokoset tukkeutuvat. Jatkuvat peseminen kuluttaa urheiluvaatteita, mutta vaakakupissa painaa myös se, että pinttynyt hiki ja lika pilaavat vaatteen tekniset ominaisuudet.\nHiestä läpimärät tekniset urheiluvaatteet kannattaakin pestä tai vähintään huuhdella heti, mutta kevyemmällä lenkillä päällä käyneelle kerrastolle riittää tuuletus ja vaatekertaa voi käyttää vielä kerran, ennen pesukoneeseen nakkaamista. Hikiset vaatteet voi myös huuhdella tai ainakin kuivata ja tuulettaa jos vaatteen peseminen heti ei onnistu. Älä jätä hikisiä treenivaatteita pyykkikorin pohjalle. Hikiset treenivaatteet kannattaa pestä omana koneellisenaan ja synteettisille kuiduille tai urheiluvaatteille tarkoitetulla pesuohjelmalla.\nRipusta pesun jälkeen vaatteet kannattaa heti kuivumaan kuivaustelineelle tai kuivaushuoneeseen.\nTeknisten urheiluvaatteiden pesu\nTekniset urheiluvaatteet on turvallisinta pestä pesuohjelapusta löytyvän lämpötilasuosituksen ja pesuohjeen mukaisesti, jotta vaatteen ominaisuudet säilyvät ja tuotteen käyttöikä pitenee. Joskus suositeltu 30 asteen pesulämpötila ei kuitenkaan irrota ihon rasvaa ja pesu liian kylmässä vedessä saa vaatteen pinttymään. Itse pesen kaiken muun pyykin, paitsi lakanat ja pyyhkeet 40° menestyksekkäästi ja turvaudun korkeampiin lämpötiloihin vasta, kun vaate on niin huonossa kunnossa, että sellaisenaan sille ei tulisi enää käyttöä. Treenivaatteisiin joustavuutta antava elastaani menettää napakkuutens jos vaatetta pestään jatkuvasti suositusta lämpimämmässä pesuvedessä, eli huolellinen kannattaa olla.\nKuivausrumpu vai ei, kuivausrumpuun vai ei? Ennen esimerkiksi kuorivaatteiden uudelleen kyllästäminen vaati vaatteiden käsittelyä lämpimässä kuivauskaapissa, kuivausrummussa tai saunassa, mutta nykyään vaatteiden huoltamiseen ei tarvita kuivausrumpua, eikä lämpöä. Minulle on ollut täysin tietoinen valinta hoitaa pyykkirumba ilman kuivausrumpua. Mielestäni se on turhake ja meillä pyykki kuivataan narulla ja välillä myös taloyhtiön vanhalla vintillä. En ole koskaan omistanut kuivausrumpua, eikä meillä muuten ole mikroakaan. Joskus kannattaa siis haastaa sitäkin, mitä kaikkia laitteita elämiseen todella tarvitset.\nTekniset vaatteet kannattaa pestä nestemäisellä pesuaineella, joka ei sisällä valkaisuaineita. Suosi ekologisia pesuaineita, uudelleen täytettäviä tai kierrätettäviä pakkauksia. Perinteinen huuhteluaine ei sovellu teknisille urheiluvaatteille, koska se tukkii tekstiilien hengittävyyden ja haurastuttaa elastaanin. Sen sijaan pyykkietikka soveltuu kaiken pyykin pesemiseen, enkä näe perustetta hankkia mitään muita huuhteluaineita.\nPyykkietikkaa saa ostaa jo lähes kaikista tavallisista kaupoista, mutta sitä voi tehdä myös itse tai käyttää pyykin raikastamiseen ihan tavallista etikkaa.\nItse käytän tavalliselle pyykille kotimaisia 100 % kasviperäisiä Ole hyvä -pesuaineita ja käyn täyttämässä pesuainepulloni säännöllisesti Ekolossa Hakaniemessä.\nUrheiluvaatteille on saatavilla myös runsaasti erilaisia, nimenomaan sporttipyykille tarkoitettuja pesuaineita. Kuorivaatteet, purjehduskamppeet ja erikoishuoltoa tarvittava pyykki meillä pestään Rhinoc Sport -pesuaineilla, joista kerron jäljempänä lisää.\nKuorivaatteiden huolto ja pesu\nKuori tai kalvovaatteita käytettäessä vedenpitävä ja hengittävä kalvo hankautuu sisäpuolelta ja kuluu myös ulkopuolelta. Vesi, lika ja hiki tukkivat goretex -kalvon, jolloin vaate kastuu sisältä päin eli menettää hengittävyyttään. Ulkokuoren kuluessa vesi imeytyy kankaan pintaan ja vaatteen hengittävyys kärsii.\nVaikka vaatteen kalvon kulumista käytössä ei voi estää, pesemällä ja suojaamalla hieman väsynyttäkin kuorta kyllästeaineella, voi lisätä tuotteen käyttöikää ja arvoa merkittävästi. Arvokkaan kuorivaatteen huoltaminen asianmukaisilla pesu- ja käsittelyaineilla siis kannattaa.\nGoretex -vaatteille tarkoitettu Kyllästespray suihkutetaan vaatteen pintaan pesun jälkeen ja pesukoneeseen lisättävä kyllästeaine annostellaan pesuainekaukaloon sen jälkeen kun vaate on ensin pesty sille soveltuvalla pesuaineella. Vaatteeseen pestäviä kyllästeitä käytettäessä on kuitenkin hyvä muistaa, että kyllästeaine leviää koko vaatteeseen, eli tulet kyllästäneeksi myös kuorivaatteiden vedenpitävän sekä hengittävän kalvon sisäpinnan. Näitä sisäpintoja ja vuoria ei ole tarkoitettu kyllästettäväksi vettä hylkiviksi, ja pestävä kylläste heikentää vaatteen hengittävyyttä. Tästä syystä suosin itse kyllästesprayta.\nKyllästekäsittelyn vaikutukset huomaa heti: Vesi jää taas helmeilemään vaatteen pinnalle ja kankaan pintaan ei synny märkiä läikkiä sen kastuessa.\nProbiooteilla hajuhaittoja vastaan\nKeinokuiduista valmistetut urheiluvaattee muodostaa yhdessä hien kanssa pahanhajuisen cocktailin. Huolellisesta huollosta huolimatta vaatteisiin saattaa hiipiä pinttynyt haju, jota vastaan voi yrittää taistella etikkahuuhtelulla tai urheiluvaatteille tarkoitutetuilla “hajun poistajilla”.\nUrheilu- ja ulkoiluvaatekauppoihin on kevään aikana rantautunut meillä jo pitkään käytössä olleet Hollantilaisen Rhinoc Sportin valmistamat biohajoavat, probiootteihin perustuvat urheiluvaatteiden pesuaineet ja raikastajat.\nProbioottisten tuotteiden toiminta perustuu hyödyllisiin mikro-organismeihin. Probioottiset puhdistusaineet poistavat ja ennaltaehkäisevät hajuhaittoja, syväpuhdistavat ja ylläpitävät turvallista mikrofloraa tuotteiden pinnoilla.\nProBio -tuotteiden hyödyllinen mikrobisto vie käytännössä elintilan haitallisilta bakteereilta ja näin poistaa bakteerien aiheuttamaa epämiellyttävää hajua vaatteista ja varusteista. Urheilutekstiilien huollossa ja hoidossa meillä on käytössä sekä Shinoc Sport pesuaine, että Gear Fresh suihke.\nRhinoc Sport Performance Sport Wash -urheiluvaatteiden pesuaine on todella riittoisa, meillä 500 ml pullosta pestään yli 20 koneellista sporttipyykkiä ja käytän pesuainetta aivan tavalliseen tapaan urheiluvaatteita pestessä. Probiootit jatkavat toimintaansa vaatteen kuivuessa ja pyykkinarulla vaatteet raikastuvat edelleen.\nRhinoc Sport Gear Fresh -suihke on tarkoitettu vaatteiden huoltoon pesukertojen välillä ja mm. kenkien ja muiden vaikeammin pestävien varusteiden raikastamiseen. Meillä Gear Fresh on käytössä veneellä ja mm. lasketteluvarusteiden ja kenkien huollossa. Tuotetta on saatavilla myös pienessä ja kätevässä 150 ml pullossa, joka kulkee mukana joka reissulla ja retkellä.\nHuom! Lenkkarit eivät kuulu pesukoneeseen, mutta tykkäävät kyllä hyvästä huolenpidosta siinä missä muutkin varusteet. Lenkkarit voi tarvittaessa pestä käsin ja kenkiä kannattaa vähintään huuhdella, sillä kaduilta kenkiin kerääntyvä hiekka hiertää kengän kangasta ja haurastaa sitä ajan saatossa.\nPienellä vaivalla ja huolellisuudella saat siis parhaille treenivaatteillesi arvokasta lisäaikaan. Puhdas ja hyvin huollettu vaate tuntuu kuin uudelta päällä, eikä jokaiseen kauden trendiväriin tarvitse tarttua, kun vaatekaapista löytyy hyväkuntoisia ja ajattomia vaatteita!\nVastuullisen pyykkääjän muistilista\nOsta harkitusti laadukasta ja tarpeeseen.\nVältä turhaa pesemistä ja tuuleta tarvittaessa.\nPese täysiä koneellisia.\nKäytä alhaisia pesulämpötiloja.\nÄlä lotraa pesuaineen kanssa.\nSuosi ympäristömerkittyjä pesuaineita.\nKäytä uudelleen täytettäviä pesuainepakkauksia\nVaihda perinteiden huuhteluaine pyykkietikkaan.\nJaa parhaat vinkkisi sporttipyykin pesuun jos tästä jäi jotain puuttumaan!\nPäivittäisiä ajatuksia instagramissa @noora_sustainablyfit\nekologiset pesuaineetGuppyfriendkuorivaatteiden kyllästäminenkuorivaatteiden pesuProbioottinen pesuaineRhinoc Sporturheiluvaatteiden hoito-opasUrheiluvaatteiden huoltourheiluvaatteiden pesuurheiluvaatteiden pesu-opas\nHyvä, paha karanteeni\n10 kestävää trendiä vuodelle 2021\nUudenvuoden lupaus – tiliote kuluttamisesta\nMitä on vaihtoehtoinen hedonismi ja voisiko se pelastaa...\nElämäntapatestin tulokset ja vinkit pieniin parannuksiin, joilla kevennät...\nMiksi kuorijalkine on ekologinen ja kestävä vaihtoehto vaellus-...\nPellava – ekologinen, kestävä ja pestävä?\nAWESOME REVIEW FROM FINLAND - RHINOC Sport 19.3.2021 - 11:16\n[…] Read the whole blog of Noora here […]\nRHINOC Sport - review from Finland about sports wash and Gear Fresh 28.3.2021 - 12:42\n[…] Read the whole blog from Noora here […]


MAL4-sopimus – Pirkkala – Aki Hepokorpi\nMAL4-sopimus – Pirkkala\nesittäjältä Aki Hepokorpi.In Pirkkalan kuntapolitiikka, Politiikka.Jätä kommentti artikkeliin MAL4-sopimus – Pirkkala\nHyväksyimme valtuustossa maanantaina 21.09.2020 MAL-sopimuksen eli Valtion ja Tampereen kaupunkiseudun välisen maankäytön, asumisen ja liikenteen sopimuksen vuosille 2020 – 2023. Kyseessä on neljäs vastaava sopimus. Suomennettuna: Tampereen kaupunkiseutu lupautuu tekemään valtiovallan haluamia asioita ja saa siitä rahaa korvaukseksi. Asia herätti valtuustossa paikoin kiivastakin keskustelua, mutta tuoko tämä sopimus sittenkään mitään uutta Pirkkalan tulevaisuuden suunnitelmiin? Olin myös havaitsevinani ratikkapopulismia keskustelun yhteydessä.\nTampereen kaupunkiseutu sitoutuu seuraaviin asioihin:\nKESTÄVÄ JA VÄHÄHIILINEN YHDYSKUNTARAKENNE JA LIIKENNEJÄRJESTELMÄ\nKestävä rakenne ja riittävä kaavavaranto\nJoukkoliikennejärjestelmän ja kävelyn ja pyöräilyn kehittäminen\nLiikkumisen palvelut ja matkaketjut\nASUMINEN JA ELINYMPÄRISTÖN LAATU\nRiittävä ja monimuotoinen asuntotuotanto\nAsuinympäristön laadun sekä sosiaalisen ja toiminnallisen\nKaupunkiseudun kunnat saavat valtiolta tukea siltä, osin kun näihin tavoitteisiin päästään. Esimerkiksi Pirkkala saa kohtuuhintaisesta asunnosta 3000 € kappaleelta (20% korotus, jos kyseessä puutarakentamista) ja jos ratikka päätetään joskus rakentaa, niin valtio sitoutuu maksamaan siitä 30 %.\nMinusta MAL sopimus on hyvä. Voisihan se toki olla parempikin Pirkkalalle, koska nimetyt kohteet suuntautuvat muualle. Pitää kuitenkin ymmärtää, että tässä sopimuksessa on 16 muuta osapuolta, joten aika optimistista olettaa, että tämä olisi millekään osapuolelle täydellinen sopimus.\nKaikki Pirkkalan luottamushenkilöt eivät olleet yhtä tyytyväisiä sopimukseen ja siksi sopimuksen hyväksymisestä jouduttiin äänestämään sekä kunnanhallituksessa, että valtuustossa. Katsotaan vähän tarkemmin niitä perusteita, joilla sopimus haluttiin hylätä.\nEi hyväksytä, koska sopimuksen eteen tarvitsee tehdä jotakin\nSopimuksesta esitettiin sellaista kritiikkiä, mitä minä en ymmärrä. Valtuustossa ja kunnanhallituksessa esitettiin, että sopimusta ei hyväksyttäisi sillä verukkeella, että valtion ehtona asettama ehto rahoituksen saamiselle, on sitoutuminen sopimuksessa oleviin kohtiin.\nEli jos Pirkkala haluaa rahaa, niin sen on tehtävä maksajan eli valtion vaatimia toimia – siis täysin normaali sopimus. Jos minä maksan autosta, niin tottakai odotan, että saan sellaisen auton, minkä ole ostanut.\nEhkä tämä ajatus tulee siitä, että aiempina vuosina valtio ei ole sitovasti edellyttänyt niitä toimia. Esimerkiksi viime sopimuksessa kaupunkiseutu jäi kohtuuhintaisen vuokra-asumisen tavoitteista.\nSopimuksessa on teksti: “Liikkumisen palvelut ja matkaketjut mahdollistavat auton käyttämistä vain osalla matkaa”. Minä tulkitsen tämän lauseen siten, että mm. liityntäpysäköinnillä ja laadukkaalla julkisella liikenteellä mahdollistetaan se, ettei tarvitse autoa ajaa Tampereen hintaviin pysäköintitaloihin. Keskiössä tässä lienee se, että liityntäpysäköintiä ja pyörätelineitä lisätään pysäkeille. Tampereella on toki lisäksi omat kaupunkipyörä ja sähköpotkulauta projektinsa.\nJos oikein olen tulkinnut poliitikkojen tahtotilaa, niin liityntäpysäköintiä tullaan lisäämään ihan ilman tätä sopimustakin. Toiset näkevät tämän autoilun kyykyttämisenä – minä saan tästä autoilijana lisäarvoa.\nJoidenkin mielestä me sitouduimme nyt ratikkaan, kun hyväksyimme tämän sopimuksen. Katsotaampas, mitä sopimuksessa puhutaan ratikasta Pirkkalaan liittyen.\n“Maankäyttöä kehitetään siten, että raitiotiehen, lähijunaan ja muuhun tehokkaaseen joukkoliikenteeseen tukeutuvalle liikkumiselle luodaan edellytyksiä.”\n“Asuminen, työvoima- ja palveluintensiiviset työpaikat sekä palvelut on suunnattu pääosin keskustoihin ja joukkoliikennevyöhykkeelle, erityisesti kehitettäville asemanseuduille ja raitiotiekäytäviin.”\n“Saavutettavuuden ja kestävän liikenteen edistämistä tukevat tarpeet 12 vuoden aikajänteellä mm. lähijunaliikenteen sekä raitiotieverkoston kehittämisen osalta huomioidaan valtakunnallisen liikennejärjestelmäsuunnitelman valmistelussa ja toimeenpanossa.”\n“Raitiotien seudullisen laajentamisen yleissuunnittelu valmistuu vuonna 2020. Tämän jälkeen käynnistetään erillisin päätöksin hankesuunnittelu ensimmäisenä toteutettavilla linjoilla (Pirkkala-Härmälä-keskusta-Koilliskeskus)”\n“Lisäksi valtio osoittaa ilmastoperusteista joukkoliikenteen avustusta Tampereen kaupunkiseudun haettavaksi sopimuskaudella 2020-2023 5,6 miljoonaa euroa. Valtionavustus kohdistetaan erityisesti sähköiseen joukkoliikenteeseen (raitiotie, lähijunat, sähköbussit) ja tukea voi hyödyntää puhtaan käyttövoiman joukkoliikennekaluston ja -palvelun kehittämiseen sekä joukkoliikennepalvelujen ostoon.”\nTampere on jo päättänyt tukeutua ratikkaan joukkoliikenteen osalta ja siksi MAL-sopimuksessa on oma osio ratikalle. Ratikka on siis tottakai näkyvässä osassa sopimusta, mutta Pirkkala ei siihen tällä sopimuksella sitoudu. Perussuomalaisten Ahtiainen varmisti tämän asian viranhaltijoilta kokouksen aikana.\nAinoa Pirkkalaa sitova kohta on, että hankesuunnitelma tehdään tai ei sekään varsinaisesti sitova ole, jos hankesuunnittelua ei käynnistetä, Pirkkala ei vaan saa siihen valtiolta rahaa. Toivottavasti hankesuunnitelma päätetään marraskuussa käynnistää, sillä kyllä tämä ratikka on kortti, jonka haluan katsoa loppuun asti. Ensi kauden valtuutetut sitten päättävät rakennetaanko sitä vai ei.\nHankesuunnitelman käynnistäminen ei siis ole päätös ratikan rakentamiselle. Hankesuunnitelmalla saadaan lisätietoa, jotta ratikkapäätös voidaan tehdä. Eikö ole fiksua tietää asiasta ennen, kun tekee päätöksen?\nValitettavasti ajatuksiini tulee, että ratikka tuotiin tässä kohtaa keskusteluihin muista syistä, kun että oltaisiin oltu aidosti huolissaan MAL-sopimuksen velvoittavuudesta ratikan suhteen. Kutsuisin tätä ratikkapopulismiksi.\nNostan Pirkkalan Perussuomalaisille hattua siitä, että he eivät vielä lukinneet kantaansa ratikkaan, vaan minun ja muun Kokoomusryhmän tavoin, he haluavat ensin lisätietoa hankesuunnitelman avulla. Ratikka on aihe, josta Tampereen Perussuomalaiset ovat tehneet paikoin rumaakin politiikkaa. Valtakunnan politiikastakin löytäisin monta perussuomalaista, kenen kanta olisi lukittu jo aikapäiviä sitten. Vähän kyllä ihmettelen, miksi äänestivät tyhjää MAL-sopimuksen osalta, mutta se ei laske arvostustani heitä kohtaan. Onneksi meillä Pirkkalassa on fiksuja Perussuomalaisia.\nNaistenmatkantien tukkoon rakentaminen\nSopimuksessa on kohta: “Kunnat kaavoittavat asumisen uudistuotannon pääosin olemassa olevaan yhdyskuntarakenteeseen. Uudesta asuinkerrosalasta vähintään 80 % sijoitetaan keskustoihin, aluekeskuksiin ja joukkoliikennevyöhykkeille”.\nKirjoitin tästä asiasta aiemmin Ratikka Pirkkalaan – Osa 1. Kirjotin asiasta näin ”Jos siis Pirkkala aikoo olla mukana MAL4 sopimuksessa, tulee se joka tapauksessa rakentamaan suurimman osan asuinrakennuksista Naistenmatkantien varteen tai keskustoihin.”\nNyt kun olen perehtynyt asiaan paremmin, niin minusta tämä MAL-sopimus ei tule kiihdyttämään Naistenmatkantien rakentamista. Perustelut tälle, että kunnanhallituksen seminaarissa esiteltiin tämän hetken prosenttiluku. En muista sitä tarkalleen, mutta jo nyt yli 90 % rakentamisesta suuntautuu keskuksiin ja joukkoliikennevyöhykkeelle. Sopimus ei siis edellytä nykyistä voimakkaampaa kasvua keskustoissa ja joukkoliikennevyöhykkeellä ja onhan meillä se strateginen yleiskaava, joka jo ohjaa rakentamista keskustoihin ja Naistenmatkantien varteen.\nTähän liittyen kysyin viime viikon talousarvioseminaarissa viranhaltijoilta, että edellyttääkö ratikan tuleminen normaalia suurempaa kasvua. Nykyisinhän Pirkkalassa on laajalti hyväksytty 1 % – 1,5 % vuosittainen kasvu. Vastaus oli tyyliin, ettei edellytä, mutta saattaa olla, että ratikan tulo viivästyy tällä vauhdilla.\nYleisesti ottaen MAL sopimus ei tuo mitään uutta suunnitelmaa Pirkkalalle – ainoa vaan, että sopimuksen myötä on mahdollista saada valtiolta rahaa jo suunnitelmissa oleviin projekteihin. Hyväksyimme keväällä valtuustossa Pirkkalan strategisen yleiskaavan ja siinä on käytännössä kirjattuna kaikki asiat, mitä MAL sopimus pitää sisällään. Omia mietteitäni Pirkkalan strategisesta yleiskaavasta voit lukea täältä Pirkkalan strateginen yleiskaava.\nJa koska tämäkin meni ratikkakeskusteluksi, niin kerron ratikkaan oman TÄMÄN HETKEN kantani. Vielä viikko sitten olin hiukan enemmän ratikan puolella kun vastaan. Viime viikon seminaarissa tuli kuitenkin tietoa, joka laski ratikan osakkeita silmissäni. Tämä siksi, että se vuosittainen viiden miljoonan hoitovastike kuulostaa kauhealta summalta.\nTäällä pääset tutustumaan MAL-sopimukseen: https://www.tampereenseutu.fi/tampereen_kaupunkiseutu/mal-sopimus\nEdellinen Edellinen artikkeli: Ruuhkavuosilaisen härkäviikko\nSeuraava Seuraava artikkeli: Lastensuojelusta ja nuorista tarinaa


F1-kuski hylkäsi jatkosopimuksen tallinsa kanssa – saa nyt kuulla asenteestaan: ”Emme halua pessimistisiä kuljettajia tiimiimme” MTV 18:34 11.09\nKuljettajansa Nico Hülkenbergin kanssa yhteiselon kauden päätteeksi lopettavan Renault-tallin neuvonantaja Alain Prost kuvailee saksalaista negatiiviseksi ja pessimistiseksi persoonaksi, joka kuitenkin on ollut monessa asiassa oikeassa.\nF1-talli vaihtaa kuskia kauden jälkeen – ranskalaislegendalta suoraa puhetta: ”Emme halua pessimistisiä kuljettajia” iltasanomat 10:05 11.09\nF1-talli vaihtaa kuskia – ranskalaislegendalta suoraa puhetta: ”Emme halua pessimistisiä kuljettajia” iltasanomat 10:05 11.09\nNäkökulma: Turha syyttää yhtä miestä – myös Ferrari ja Mercedes tekivät itsestään pellejä Monzassa MTV 10:58 08.09\nKaikki tallit osallistuivat Italian GP:n naurettavaan aika-ajonäytökseen, joten Nico Hülkenbergin yksilöiminen on turhaa hurskastelua, kirjoittaa MTV Urheilun Ossi Karvonen.\nKimi Räikkönen tulistui Max Verstappenille – kirosanaryöppy peittyi toistuviin piippauksiin: ”Sama kaveri” iltalehti 16:35 01.09\nKimi Räikkösen kilpailu Belgian GP:ssä meni pilalle heti ensimmäisessä mutkassa. Alfa Romeon Kimi Räikkösen lähtöpaikka Belgian GP:hen oli käytännössä paras mahdollinen, sillä aika-ajojen kahdeksanneksi nopeimman ajan tehnyt suomalaiskuljettaja nousi Daniel Ricciardon ja Nico Hülkenbergin lähtöruuturangaistusten johdosta kuudenteen lähtöruutuun. Räikkösen edellä olivat vain Ferrari- ja Mercedes-kuljettajat sekä Red Bullin Max Verstappen.\nLähtö edessä? F1-tallipomolta kovaa puhetta konkarikuskinsa henkisistä ongelmista: ”Hän sabotoi itseään” MTV 08:38 01.08\nF1-kuski lataa suorat sanat sarjan sääntöuudistuksista: ”Aivan kuin törmäisi Kiinan muuriin” iltalehti 23:12 08.07\nNico Hülkenbergin mukaan kilpakumppanin seuraaminen on vaikeampaa kuin koskaan aikaisemmin. F1-sarja halusi helpottaa ohittamista ja edessä ajavan auton seuraamista tälle kaudelle. Etusiipi ja takasiipi ovat isompia kuin vuosi sitten, minkä lisäksi myös takasiipi aukeaa aikaisempaa enemmän. Renaultin Nico Hülkenbergin mukaan edellä ajavan auton imuun on kuitenkin yhä vaikeaa päästä mukaan. Uudistukset eivät ole tuoneet toivottua tulosta.\nItävallan GP:n harjoitukset päättyivät Hülkenbergin ulosajoon – Bottas ajoi ongelmien jälkeen kolmanneksi iltasanomat 14:16 28.06\nEnsimmäisten harjoitusten nopein oli Lewis Hamilton. Kimi Räikkönen jäi 17:nneksi.\nSaksalaiskuljettajalle jättimäinen 15 lähtöruudun rangaistus – lähtee Itävallan GP:hen viimeisenä iltalehti 09:39 28.06\nRenaultin Nico Hülkenberg lähtee viikonloppuna ajettavaan Itävallan kilpailuun lähtöruudukon perältä. Nico Hülkenbergin Renaultiin on laitettu rutkasti uusia osia. Autoon asennetaan neljäs polttomoottori, turbo, moottorin ohjausyksikkö ja elektroninen ohjausyksikkö. Viilaukset tuovat yli 15 lähtöruudun rangaistuksen, joten saksalainen lähtee kilpailuun viimeiseltä paikalta. Jos twiitti ei näy, voit katsoa sen tästä.\nJoutuuko Valtteri Bottas epäkiitolliseen asemaan Mercedeksellä? ”Tuossa skenaariossa se on aina pelko” iltalehti 06:15 10.06\nValtteri Bottas ajoi Jyrki Järvilehdon mukaan kauden heikoimman kisansa. MM-sarjassa toisena oleva Valtteri Bottas sijoittui Kanadassa neljänneksi. Vauhti oli kisan alussa hukassa, ja hänellä teki tiukkaa päästä edellä ajaneiden Renault’n Nico Hülkenbergin ja Daniel Ricciardon ohi.\nValtteri Bottas ehti jo pelätä Verstappen-kolarissa pahinta – sitten seurasi yksi iloinenkin yllätys: ”Onneksi” iltalehti 07:34 28.05\nSunnuntaina ajetusta Monacon GP:stä näytti aluksi kehkeytyvän todella viihdyttävä ja tapahtumien täyteinen – siis kaikkea sitä, mitä ruhtinaskunnan kaduilla ajettava kilpailu ei ole ollut vuosikausiin. Radan loppupään Rascasse-mutkassa kolaroitiin ensimmäisten 15 kierroksen aikana kahteen kertaa. Näistä ensimmäinen, Charles Leclercin ja Nico Hülkenbergin osuma toi radalle turva-auton, ja siitä alkoi suomalaisittain valitettava tapahtumasarja. Koko kärkinelikko – järjestyksessä Lewis Hamilton, Valtteri Bottas, Max Verstappen ja Sebastian Vettel – käytti tilanteen hyväkseen ja kurvasi varikolle. Kolmantena letkassa olleen Verstappenin mekaanikot olivat ripeimpiä, ja hollantilainen päästettiin liikkeelle samaan aikaan kuin aikaisemmassa, Mercedeksen varikkopilttuussa pysähtynyt Bottas lähestyi häntä varikkosuoraa pitkin.\nHuomasitko? Monacon GP:ssä sattui hurjannäköinen vaaratilanne - kuljettaja kauhuissaan: ”Melkein tapoin hänet!” iltalehti 08:40 27.05\nRacing Point -tallissa ajava Sergio Pérez koki Monacon GP:n alkuvaiheilla erittäin vaarallisen läheltä piti -tilanteen. F1-kauden kuudes osakilpailu, Monacon GP sai räväkän alun, kun Rascasse-mutkassa rytisi ensimmäisten 15 kierroksen aikana kaksi kertaa. Näistä ensimmäinen, Nico Hülkenbergin ja Charles Leclercin osuma toi radalle turva-auton, kun monacolainen Ferrari-kuljettaja rikkoi rytäkässä takarenkaansa, joka hajosi seuraavalla kierroksella pitkin hänen kotikaupunkinsa katuja. Turva-auton tultua radalle ratavirkailijat alkoivat siivota Leclercin takarenkaan paloja radalta. Tilanne näytti tv-kuvissa ajoittain melko vaaralliselta, kun oranssipukuiset ihmiset loikkivat F1-autojen keskellä.


Finnjumping ry:n syyskokouksessa tehtiin päätös yhdistyksen purkamisesta - Mäkihyppy\nFinnjumping ry:n seurakokous on päättänyt, että Finnjumping ry -yhdistys tullaan purkamaan. Päätös tehtiin yksimielisesti yhdistyksen syyskokouksessa 2.11.2013 Vantaalla.\nJotta päätös yhdistyksen purkamisesta on pätevä ja sääntöjen mukainen tulee päätös tehdä kahdessa peräkkäisessä seurakokouksessa joiden välliä on vähintään neljä viikkoa. Päätös purkamisesta astuu voimaan mikäli molemmissa kokouksissa purkamista on kannattanut kolme neljäsosaa äänestyksissä annetuista äänistä.\nSeuraava seurakokous on suunniteltu pidettävän Rukalla Nordic Openingin aikaan.\n”Tietyllä tapaa tämä päätös on nyt pistettä vaille; tilanne on nyt hyvä ja selkiytyy. Saadaan purettua yhdistys, joka ei enää palvele mitään tarkoitusta. Ja lopetetus saadaan tehtyä sääntöjen edellyttämällä tavalla” kommentoi Finnjumping ry:n varapuheenjohtaja Pasi Sajasalo.\n”Olemme osana Hiihtoliittoa ja katsomme tulevaisuuteen ja nyt valmistaudumme olympiatalveen. Käytännön toimintaanhan päätöksellä ei ole vaikutusta. Toiminta Hiihtoliiton alla jatkuu normaaliin tapaan”, jatkoi Sajasalo.\nSyyskokousessa palkittiin vuoden 2013 Hopeasompa-seura\nSyyskokouksessa Finnjumping ry jakoi myös parhaalle Hopeasompa -seuralle vuosittain jaettavan kiertopalkinnon. Paavo Talonpojan lahjoittama rataskello meni tänä vuonna Lahden Hiihtoseuralle. Pekka Tervahartiala Lahden Hiihtoseurasta oli vastaanottamassa palkintoa.


Studio Sisu 4 februari 2013 kl 16.10 - ViikkoSisu | Sveriges Radio\nmån 04 feb 2013 kl 16.10\n- Suomessa Ylellä on velvollisuus tarjota radio-että tv-ohjelmaa vähemmistöryhmille. Tukholman pörssi aloitti toimintansa 150 vuotta sitten. 50-60 vuotiaat naiset kutsutaan Uppsalassa uudenlaiseen solutestiin. Jönköpingissä saadaan jälleen suomenkielen opetusta esikouluissa ja piipahdamme oppitunnille Tukholman Spångan Dialogkouluun. Juontajana Riitta Huikko.


Ilmoituksen osoite: https://tyopaikat.oikotie.fi/tyopaikka/1398659\nHaemme SIIVOOJAA Outokummun tehtaalle! Haemme niin kokoaikaisia (37,5h/viikko) kuin tarvittaessa töihin kutsuttavia tekijöitä. Työajat sijoittuvat arkipäiviin kl 7:00-15:00. Työsuhteet ovat vakituisia. Kerrothan hakemuksessasi haetko kokoaikaista vai osa-aikaista työtä, ja minä aikoina voisit työskennellä.\nHeräsikö mielenkiintosi? Mahtavaa, haluamme kuulla sinusta lisää! Hakuaika on 31.12.2020 asti, mutta haastattelemme jo hakuaikana ja tehtävät täytetään sopivien henkilöiden löydyttyä - älä siis aikaile!


Tarjoukset - Ilopilleri apteekki\nElokuun tarjouksetMinisun Multivitamin extrapakkauksetVain verkkoapteekista\nPitkävaikutteinen B-vitamiinivalmiste. Beko Long on vahva B-vitamiinivalmiste, joka sisältää kahdeksaa päivittäin tarvittavaa B-vitamiinia. Pitkävaikutteinen, pienikokoinen ja helposti nieltävä depottabletti vapauttaa tasaisesti B-vitamiineja elimistön tarpeisiin.\n1 tabletti =\nTuubi, 100 g\nKosteuttava perusvoide koko perheelle. Aqualan L soveltuu normaalille, kuivalle ja herkälle iholle sekä allergiselle ja atooppiselle iholle. Monikäyttöinen Aqualan L sopii koko keholle, kasvoille, päänahalle, genitaalialueen limakalvoille sekä taive- ja ihopoimualueille. Se toimii myös kuivan ihon pesuvoiteena ja meikin poistossa.\nFavora - 24 h Tasapainottava Hoitovoide\nTasapainottava hoitovoide. Kevyt ja hyvin imeytyvä hoitovoide, joka sopii päivä- ja yövoiteeksi kaikille ihotyypeille, erityisesti normaali- ja sekaiholle. Voiteen sisältämät hedelmähapot kirkastavat ihoa ja B3-vitamiini tasapainottaa talineritystä. Glyseroli, betaiini ja sheavoi kosteuttavat sekä ravitsevat ihoa tehokkaasti. Helppokäyttöinen ja hygieeninen pumppumekanismi. Hajusteeton ja väriaineeton. Kehitetty yhteistyössä Allergia- ja Astmaliiton kanssa.\n1 litra =\nGlukosamiinivalmiste nivelille. Glukosamiini Active on glukosamiinia, kondroitiinisulfaattia ja C-vitamiinia sisältävä yhdistelmävalmiste. Valmisteen ainesosat osallistuvat ruston rakenneosien eli kollageenin muodostumiseen.\nAuttaa lyhentämään nukahtamisaikaa ja lievittää aikaeron yksilöllisiä vaikutuksia. Melatoniini Orion auttaa lyhentämään nukahtamisaikaa. Melatoniini on käpylisäkkeen tuottama, elimistössä luontaisesti esiintyvä hormoni, joka on yhteydessä vuorokausirytmin säätelyyn. Melatoniinin erittyminen on vähäistä päiväaikaan. Eritys lisääntyy pian pimeän tulon jälkeen, nousee huippuunsa yöllä ja vähenee aamua kohti. Melatoniini Orion -valmistetta voidaan käyttää myös lievittämään aikaeron yksilöllisiä vaikutuksia.\nSitrus, 200 tabl.\nPieni, pureskeltava D-vitamiinitabletti. DeviSol D-vitamiinitabletit sisältävät hyvin imeytyvää D3-vitamiinia. D-vitamiinilla on runsaasti erilaisia terveysvaikutuksia. Sen on todettu mm. vaikuttavan suotuisasti immuunipuolustusjärjestelmään ja vähentävän infektiosairauksien riskiä.\nTäyttöpakkaus, 1000 ml\nPesuneste kasvoille ja vartalolle. Sebamed Liquid Face & Body Wash puhdistaa koko kehon hellävaraisesti säilyttäen ihon luonnollisen suojan. Sisältää uudistavaa pantenolia, hoitavaa allantoiinia, runsaasti kosteuttavia vitamiineja sekä aminohappoja. Pesun jälkeen iholla on puhdas, miellyttävän raikas ja pehmeä tunne.


Hallitus päätti vetää pois lakiesityksen osa-asunnon normista – SYL kiittää! - SYL\nHallitus päätti vetää pois lakiesityksen osa-asunnon normista – SYL kiittää!\nHallitus kaavaili syksyn aikana niin sanotun osa-asunnon normin käyttöönottoa asumistuessa. Valmisteltu normi olisi kohdistunut erityisesti opiskelijoihin, jotka muodostavat enemmistön kimppakämpissä ja alle 20 neliön yksiöissä asuvista tuensaajista.\nTänään tiedotettiin, että osa-asunnon normi vedetään pois lakivalmistelusta. Saarikon mukaan ratkaisuun päädyttiin erityisesti opiskelijoihin kohdistuvien kokonaisvaikutusten vuoksi.\nSYL vastusti esitystä ja kampanjoi aktiivisesti sen hylkäämisen puolesta. Ongelmalliseksi normissa koettiin sen vaikutukset opiskelijoiden käyttäytymiseen asuntomarkkinoilla sekä leikkausten erityinen kohdentaminen opiskelijoihin, joiden toimeentuloon on tehty jo massiivisia heikennyksiä opintotukileikkauksien myötä.\nSYL on tyytyväinen hallituksen päätökseen vetää osa-asunnon normi pois hallituksen esityksestä ja kiittää sekä ympäristövaliokuntaa että ministeri Annika Saarikkoa opiskelijoiden ja asiantuntijajärjestöjen huolen kuulemisesta. Tämän lisäksi SYL kiittää muita normia vastustaneita päättäjiä ja sidosryhmiä asian esillä pitämisestä. Opiskelijat ansaitsevat yhdenvertaisen asumistukijärjestelmän.\n“Opiskelijoiden siirtyessä yleisen asumistuen piiriin ympäristövaliokunta oli huolissaan ohjaako asumistuen ruokakuntakohtaisuus opiskelijoita asumaan yksiöihin. Osa-asunnon normi olisi vahvistanut tätä signaalivaikutusta ja siksi on äärimmäisen tärkeää, että esityksestä vetäydyttiin. On sekä tuensaajan että valtiontalouden kannalta kannattavinta, että tukijärjestelmät suosivat edullisimpia asumismuotoja”, toteaa SYL:n hallituksen jäsen Jani Sillanpää.\nSilja Silvasti, SYL:n sosiaalipolitiikan asiantuntija, 041 515 2233, silja.silvasti@syl.fi\nJani Sillanpää, SYL:n hallituksen jäsen, 044 906 5002, jani.sillanpaa@syl.fi\nMitä koulutusvastuiden laajentamisesta oikein pitäisi ajatella?


Leivon yleensä omien ideoiden mukaan sitä, mitä kulloinkin sattuu tekemään mieli. Tällä kertaa muutin lähestymistapaa ja pyysin poikaystävää ideoimaan mitä leivon. Hän antoi seuraavat toiveet: juustokakku, ei keksipohjaa vaan pehmeä pohja, ei suklaata. Perinteinen sokerikakkupohja on mielestäni liian tylsä juustokakun pohjaksi, joten päätin tehdä mehevän pohjan. Muistin aiemmin nähneeni juustokakun, jonka pohjana on marjapiirakka, kuten tämä Dr. Sugarin mustikkapiirakka-juustokakku. Pakkaseen vilkaisun myötä, marjoiksi valikoitui punaherukat ja vadelmat. Juustokakkutäytteen mauksi valikoitui lempeä vanilja. Tosin, täytteessä on käytetty tuorejuuston sijasta vaniljajogurttia, joten voiko tätä kakkua varsinaisesti kutsua edes juustokakuksi? Hyydykekakku lienee sopivampi, mutta tylsempi nimi, joten pitäydyn juustokakussa.\nReseptistä tulee sopivan kokoinen kakku muutamalle syöjälle. Jos haluat tehdä isomman kakun, tuplaa ainesten määrä ja käytä 24 cm kokoista vuokaa.\nVaahdota muna ja sokeri. Sulata voi ja sekoita maidon kanssa. Yhdistä kuivat aineet keskenään. Lisää kuivat aineet ja voi-maitoseos muna-sokerivaahdon joukkoon vuorotellen ja sekoita tasaiseksi. Sekoita viimeiseksi mukaan marjat. Jos käytät pakastemarjoja, lisää ne taikinaan jäisinä. Kaada taikina 18 cm kokoiseen vuokaan ja paista 200 asteessa noin 20-25 minuuttia.\nJäähdytä pohja täysin ennen täytteen valmistamista.\nLaita liivatelehdet kylmään veteen pehmenemään. Vaahdota kerma. Sekoita joukkoon jogurtti ja vaniljasokeri. Sulata pehmenneet liivatelehdet kuumennettuun nesteeseen. Valuta liivateliemi ohuena nauhana täytevaahdon joukkoon ja sekoita. Kaada täyte piirakkapohjan päälle ja laita jääkaappiin jähmettymään mielellään vähintään neljäksi tunniksi.\n*Yhdellä liivatelehdellä täyte pysyy juuri ja juuri kasassa, mutta on koostumukseltaan valloittavan pehmoista. Kahdella liivatelehdellä täyte pitää muotonsa paremmin.\nTunnisteet: Helpot reseptit Hyydykekakku Juustokakku Kakku Leivonnaiset Makea piirakka Marjat Pieneen makeannälkään Punaherukka Vadelma


Hiiligrilli Eva Solo 59 cm - Hiiligrillit - Taloon.com\nHiiligrilli voi olla myös katseenvangitsija! Tätä kauniisti muotoiltua teräksenväristä isoa grilliä ei tarvitse hävetä. Ruostumattomasta teräksestä valmistettua Eva Solo -grilliä voi käyttää turvallisesti nuotiopaikkana missä tahansa, sillä palotila on reilusti irti maasta ja grillin ulkoseinistä. Kun nuotio on muuttunut hiillokseksi, päälle asetettava ritilä muuntaa nuotiopaikan grilliksi. Palotilan korkeutta grillin ylälaitaan nähden voi muuttaa ylä- tai ala-asentoon sen mukaan, kuinka paljon lämpöä grillattavat ainekset vaativat. Kun grillaus on ohi, hehkuvan hiilloksen päälle tarvitsee vain lisätä muutama klapi, ja grilli muuttuu jälleen iloisesti lämmittäväksi nuotioksi. Toki grilliä voi käyttää myös tavallisena hiiligrillinäkin!\nEva Solo -hiiligrillissä on useita grillausta helpottavia innovaatioita. Grillin sisään kätkeytyvä kantokahvalla varustettu hiilisanko kerää tuhkat ja on helppo puhdistaa käytön jälkeen. Kun grilliä ei käytetä, se voidaan peittää vakiovarusteena toimitettavalla metallisella kannella. Suosittelemme lisävarusteeksi paistokupua, jonka avulla grillissä voi kypsentää suuriakin liha- tai kala-annoksia epäsuoran grillauksen periaatteita hyödyntäen.\nhttps://www.taloon.com/hiiligrilli-eva-solo-59-cm MMARK571056 Hiiligrilli Eva Solo 59 cm https://www.taloon.com/media/catalog/product/cache/3f7ae9cf4e52c7217f96502bc189ce40/h/i/hiiligrilli-eva-solo-59-cm_1.jpg 1250 1250 EUR InStock /Piha /Piha/Grillit ja savustimet /Piha/Grillit ja savustimet/Hiiligrillit Eva Solo https://www.taloon.com/media/catalog/product/cache/3f7ae9cf4e52c7217f96502bc189ce40/h/i/hiiligrilli-eva-solo-59-cm_1.jpg


Millaista on olla luottamushenkilönä? | Vihreät - De Gröna\nEmilia Olkasen kotisivut\nSavonlinnalainen Heikki Vento toimii kaupunginvaltuustossa, maakuntavaltuustossa ja perusturvalautakunnassa. Venton sanoja lainaten hän lähti mukaan politiikkaan ”epätoivosta ja halusta vaikuttaa”. Käytännössä Venton tehtäviin kuuluu kokouksissa käyminen, mutta myös niiden ulkopuolella vaikuttaminen. Vento kertoo vaikuttaneensa muun muassa siihen, että Savonlinnan kaupunki tarjoaa 25 kiintiöpakolaiselle kuntapaikan. Lisäksi Vento on myös onnistunut inhimillistämään kaupungin omia ohjeita toimeentulotuen myöntämiselle. Vaikuttaminen on Venton mukaan ennenkaikkea yhteistyötä yli puoluerajojen, ja monesti suuriinkiin päätöksiin pääsee jättämään omat vihreät jälkensä.\n20.4.2018 — Jani Toivola\nEi leikkirahaa -kansanliike puolustaa lastemme oikeutta laadukkaaseen varhaiskasvatukseen\n17.4.2018 — Touko Aalto\nHallitus käänsi nuorten sukupolvien taskut nurin\nTouko Aalto julkisen talouden suunnitelmasta: Hallitus kampittaa nuoria ja köyhiä\n13.4.2018 — Olli-Poika Parviainen\nKrista Mikkonen: Hyvä että hallitus heräsi muoviveron tarpeeseen\nTouko Aalto: Hallitus hukkasi mahdollisuutensa korjata virheensä


Canon XEED WUX6000 - Canon Oy\nCanonin kiinteästi asennettavien projektorien huippumalli, joka heijastaa ensiluokkaista kuvaa. Projektori tuottaa aidon WUXGA-tarkkuuden ja 6 000 lumenin värikirkkauden, ja valittavissa on viisi laadukasta lisäobjektiivia.\nHeijasta yksityiskohtaista ja todenmukaista kuvaa aidolla WUXGA-tarkkuudella\n6 000 lumenin kirkkaus ja 2 000:1-kontrastisuhde\nEloisat kuvat ja luonnolliset värit LCOS-paneelitekniikalla\nValittavana viisi huippulaadukasta vaihdettavaa Canon-projektoriobjektiivia\nMoottoroitu objektiivinsiirto ja tarkennus sekä helppo asennus\nVierekkäiset kuvat kahdesta digitaalisesta kuvalähteestä\nUusi edistyksellinen kuvaprosessori: reunojen häivytys, vierekkäiset kuvat ja neljän kulman keystone-korjaus\nMatalat huoltokustannukset helposti vaihdettavien ja huollettavien lampun ja ilmasuodattimen ansiosta\nTutustu tarkemmin tuotteeseen Canon XEED WUX6000\nVaikutuksen tekevä kuvanlaatu\nWUX6000 nostaa Canonin kiinteästi asennettavien XEED-projektoreiden laadun uudelle tasolle. Full HD -resoluutiota tukevan aidon WUXGA-tarkkuuden ansiosta sekä tietokoneesta että videolähteistä heijastettu kuva on eloisa ja yksityiskohtainen. Canonin ainutlaatuinen optinen AISYS-järjestelmä tuottaa 6 000 lumenin kirkkauden ja 2 000:1-kontrastisuhteen. Kuva näyttää selkeältä jopa kirkkaasti valaistuissa tiloissa.\nLCOS (Liquid Crystal On Silicon) -paneelit tuottavat yhdessä Canonin AISYS-järjestelmän kanssa erittäin laadukkaan kuvan. Värit ovat luonnollisia, eikä kuvissa ole muista paneelitekniikoista tuttuja ristikko- tai sateenkaarihäiriöitä. WUX6000:n LCOS-tekniikka mahdollistaa suuren 96 %:n valovoiman. Sen ansiosta WUX6000 sopii ihanteellisesti ympäristöihin, joissa vaaditaan erityisen laadukasta ja yksityiskohtaista kuvaa.\nViisi vaihdettavaa Canon-objektiivia\nVoit vaihtaa WUX6000-projektoriin objektiivin ympäristön mukaan. Valittavana on viisi huippulaadukasta Canonin projektoriobjektiivia. Objektiivin moottoroitu pysty- ja vaakasiirto tekee asennuksesta joustavaa ja mahdollistaa tarkkuuden jopa puolen pikselin mittakaavassa. Kaikissa objektiiveissa on käytetty Canonin huipputekniikkaa, joka tuottaa tarkan geometrian, terävän tarkennuksen ja yksityiskohtaisen kuvan.\nKaksi digitaalista kuvatuloa\nWUX6000:ssa on monipuoliset liitännät. DVI- ja HDMI-liitäntöjen ansiosta projektori sopii hyvin videokonferensseihin, joissa on pystyttävä heijastamaan vierekkäisiä kuvia. Kaksi vierekkäistä kuvaa voi heijastaa joko kahdesta digitaalisesta lähteestä tai yhdestä digitaalisesta ja yhdestä analogisesta lähteestä.\nWUX6000:n hallinta on helppoa ja tehokasta. Esimerkiksi reunojen häivytyksen avulla useiden projektorien kuvan voi helposti yhdistää yhdeksi suureksi näytöksi. Neljän pisteen keystone-korjaus parantaa kuvien tarkkuutta kaikista heijastuskulmista. Pystysuoran ja vaakasuoran säädön avulla RGB-paneelin voi kohdistaa yhden pikselin tarkkuudella.\nHuoltoa helpottava modulaarinen rakenne\nWUX6000:n huolto on helppoa. Lampun ja ilmansuodattimen vaihto on vaivatonta, eikä projektoria tarvitse irrottaa huollon ajaksi. WUX6000 kuuluu Canonin kolmen vuoden laajennetun takuun lainapalvelun piiriin. Takuun ollessa voimassa asiakas saa käyttöönsä lainaprojektorin seuraavana päivänä*, kun laite on korjauksessa tai huollossa.\nLue lisää tuotteen Canon XEED WUX6000 ominaisuuksista ja toiminnoista.


Kirjoittaja kalperi » 30.05.2016 07:51\nTuolla ylempänä keskustelussa on minun sähköpostiosoitteeni, niin laittakaa sinne viestiä. Katsotaan minkälainen kimppa siitä rakentuu.\nKirjoittaja Hannu55 » 31.05.2016 19:24\nVielä kysymys kalperille:\nMikähän mahtaisi olla kokonaishinta paikan ja kaluston siirtymiseen uudelle porukalle?\nEntä mitä tapahtuu takuumaksulle, jos lupa siirtyy uudelle omistajalle?\nMeitä olisi 2 osakasta tulossa porukkaan, jos kustannukset pysyvät riittävän alhaisina.\nKirjoittaja kalperi » 01.06.2016 17:44\ntuo koko kokonaisuus, eli valtaus, sauna, huoltokatos, 2 pumppua, alumiiniränni+ tukijalat, kottikärryt, kanki, lapioita, letkuja ja jotain muuta mitä en nyt muista listata. kaikki tuo yhteen 1400e. Sorry, että kesti, mutta piti tehdä välillä töitä reissun päällä. Jatkoluvan hakuasiassa saatiin tänään mallia liiton valtauksesta, kun kaivuun sai aloittaa heti, vaikka valitusmahdollisuus oliskin.\nKirjoittaja Hannu55 » 01.06.2016 19:09\nkalperi kirjoitti: tuo koko kokonaisuus, eli valtaus, sauna, huoltokatos, 2 pumppua, alumiiniränni+ tukijalat, kottikärryt, kanki, lapioita, letkuja ja jotain muuta mitä en nyt muista listata. kaikki tuo yhteen 1400e. .\nKiitos vastauksesta, tuo selvensi huomattavasti suunnitelmia.\nMinulle tuo kuulostaa hiukan kalliilta, koska olen jo vuosia sitten hankkinut vastaavan kaivuukaluston. Tietysti sillä erotuksella, että se sijaitsee nyt Kouvolassa, eikä Kaarreojalla.\nMitä mieltä muut asiaa harkinneet ovat? Monta kysymystä on vielä auki:\n-kauppahinta 1400 ?\nLuvan siirtomaksu tukes 500?\nJatkoluvan hinta 550\nLapiokaivun takuumaksu 1400\nensivuoden maanvuokra 90\nEli uuden porukan maksut yht tänä ja ensi vuonna 3940€\nKirjoittaja kalperi » 01.06.2016 21:16\n-kauppahinta 1400 ? Kaikkea ei tarvitse ostaa jos summa tuntuu isolta\nLuvan siirtomaksu tukes 500? Tuo kulu on suoraan Tukesin hinnastosta\nJatkoluvan hinta 550 Jatkoluvan hinta on 10:lle vuodelle\nLapiokaivun takuumaksu 1400 Meillä yksi on tallettanut tuon summan ja me hyvitämme vähän tuoton menetystä hänelle\nensivuoden maanvuokra 90 Maanvuokra on jokavuotinen, mutta myös ainoa kulu vuotuisesti lupien jälkeen\nEli uuden porukan maksut yht tänä ja ensi vuonna 3940€ Välittömät kulut ovat ostokulu 300-1400e riippuen siitä mitä haluaa ostaa+ Tukesille siirtomaksun.500e ja jonkun laittama takuumaksu 1400e. Ensi vuodelle kulut ovat 550e jatkoluvasta kymmeneksi vuodeksi+90e\nmetsähallitukselle. Siitä eteenpäin hinta 90e/ vuosi seuraavina yhdeksänä vuotena!!!!\nKirjoittaja pera58 » 01.06.2016 22:55\nkuluista jäi pois vielä vuotuinen jätehuoltomaksu kuntayhtymälle , muistaakseni noin 70 €\nKirjoittaja kalperi » 02.06.2016 06:47\nMyynnissä olevan valtauksen aikataulu on sellainen että me ollaan lähdössä pohjoiseen kesä heinäkuun vaihteessa. Ollaan lemmenjoella viikko, jonka aikana tyhjennetään paikat ja luiskataan kaivannot, jos valtausta ei ole siihen mennessä myyty uudelle/uusille omistajille.\nTällä mennään eteenpäin, eli tämä kuukausi on aikaa jos hommaan joku haluaa lähteä. Laittakaa kiinnostukset sähköpostiin ( janne.tranberg(at)suomi24.fi).\nKirjoittaja HannuF » 02.06.2016 21:07\nMyyty ja ostettu, mutta jos kiinnostaa tulla mukaan niin viestiä tännepäin. Kerron sitten lisää.\nKirjoittaja kalperi » 02.06.2016 22:30\nJoo, ostaja ehti ensin ilmoittaa että kaupat on valtauksesta sovittu. Jos he eivät osta koko irtaimistoa mikä on tuolla kaivannolla valmiina, saattaa jotain tulla myyntiin heinäkuun alussa tällä palstalla. Hyvää kaivuukesää kaikille!\nKirjoittaja Hannu55 » 05.06.2016 09:43\nHannuF kirjoitti: Myyty ja ostettu, mutta jos kiinnostaa tulla mukaan niin viestiä tännepäin. Kerron sitten lisää.\nHannuF, laitoin yv:n


Äänestä aluevaaleissa! Vaasassa 14 ennakkoäänestyspaikkaa | Vaasan kaupunki - Vasa stad\nÄänestä aluevaaleissa! Vaasassa 14 ennakkoäänestyspaikkaa\n3.1.2022 13:51:33 EET | Vaasan kaupunki - Vasa stad\nAluevaalien varsinainen vaalipäivä on 23.1.2022 ja ennakkoäänestää voi 12.–18.1.2022. Aluevaaleissa valitaan valtuutetut hyvinvointialueille.\nSote-uudistuksessa Suomeen perustetaan 21 hyvinvointialuetta ja niille siirretään kunnista vastuu sosiaali- ja terveydenhuollon sekä pelastustoimen järjestämisestä.\nVaasan sosiaali- ja terveyspalvelut ovat siirtyneet hyvinvointikuntayhtymälle jo 1.1.2022. Kuntayhtymän palvelut ja pelastustoimi siirtyvät Pohjanmaan hyvinvointialueelle 1.1.2023.\nPohjanmaan hyvinvointialueen valtuustoon valitaan aluevaaleilla 59 valtuutettua ja näille varajäsenet.\nAluevaalien varsinainen vaalipäivä on 23.1.2022 ja ennakkoäänestys järjestetään 12. – 18.1.2022. Vaalitulos vahvistetaan 26.1.2022 ja valtuustot aloittavat työnsä 1.3.2022.\nEnnakkoäänestää voi Vaasassa 14 paikassa ja varsinaisia vaalipäivän äänestyspaikkoja on 20. Äänestyspaikoilla noudatetaan yleisiä turvaohjeita koronaviruksen leviämisen estämiseksi.\nLaitosäänestys toteutetaan laitosten asukkaille koronatilanne huomioiden. Kotiäänestys tilataan Vaasassa ennakkoon 11.1. klo 16 mennessä osoitteesta kotiaanestys@vaasa.fi.\nEnnakkoäänestyspaikat ja muut ohjeet: www.vaasa.fi/aluevaalit2022\nKeskusvaalilautakunnan sihteeri Anna-Liisa Suoranta, puh. 040 754 8534, anna-liisa.suoranta@vaasa.fi\nValaisimet vaihdetaan Sepänkyläntiellä ja Kokkolantiellä21.1.2022 13:41:52 EET | Tiedote\nKatuvalaisimet vaihdetaan Sepänkyläntiellä ja Kokkolantiellä keskustan maasillalta yhdystien ramppiin asti. Työt alkavat tänään ja jatkuvat ensi viikolla ainakin tiistaihin saakka tai kunnes kaikki valaisimet on vaihdettu.


Joululahja naiselle | Joululahjavinkit | Coolstuff\nAivan, sama ongelma joka vuosi – mitä antaa joululahjaksi naiselle, jolla on jo kaikki! Ei hätää, meillä on sivun täydeltä hauskoja joululahjavinkkejä naisille! Ylellisen rentouttava jalkahierontalaite tai bambutyyny ovat aina tervetulleita lahjoja, kuten myös Snug Rug -hihahuopa, hieno muki ja lämpötohvelit, joilla linnoittautua rentouttavaan kotoiluun sohvan nurkassa.\nEtkö keksi sopivaa joululahjaa? Siinä tapauksessa kokeile joululahjageneraattoria, jossa valitset sukupuolen ja ikäryhmän. Tuloksena on hieno lista joululahjavinkkejä, joista voit valita naiselle joulun parhaat lahjat!\nEtsitkö täydellistä joululahjaa naiselle ja kaipaat hauskoja ideoita? Haluatko antaa lahjan, joka ei tunnu aivan perinteiseltä? Ei hätää, meillä CoolStuffilla on suuri valikoima tavanomaisesta poikkeavia ja hauskoja joululahjoja, joista valita. Etsitpä sitten romanttista lahjaa, fiksua vempainta tai hauskaa lahjaa, voimme auttaa sinua löytämään parhaan joululahjan naiselle.\nNaiset ovat ainutlaatuisen lahjan arvoisia\nJoululahjan ostaminen naiselle voi olla vaikeampaa kuin uskoisikaan. Ainakin jos haluaa antaa naiselle lahjan, jota hän ei osaa odottaa. Jokainen nainen on yksilö, ja jokaisella on oma persoonallisuutensa ja kiinnostuksen kohteensa. Ensimmäisen kohdalle osuvan naisten lahjan ostaminen ei enää toimi, ainakaan jos haluaa tehdä vaikutuksen lahjalla. Vaatteet, meikit ja korut ovat tietysti hienoja, mutta naiset ansaitsevat enemmän kuin helpon lahjan, jonka pohdintaan ei ole juurikaan nähty vaivaa.\nSillä naiset ovat aika upeita. Kaikki kokemasi suhteet naisiin todistavat sen. Mieti hetki elämäsi kaikkia naisia. Äitisi rakastaa sinua ehdoitta ja pitää sinusta huolen. Sisaresi on aina tukenasi ja uskaltaa olla rehellinen. Tyttöystäväsi tai vaimosi tuntee sinut paremmin kuin kukaan muu ja tukee sinua kaikessa. Parhaalle ystävälle voi aina jutella ongelmista, ja hän on aina tukenasi. Tyttäresi saa sinut tuntemaan suurta onnea, jollaista et uskonut mahdolliseksi. Naiset ovat siis mahtavia!\nVaikka naiset ovatkin erilaisia, voi löytää myös yhteisiä tekijöitä. He ovat vahvoja, uskomattoman kärsivällisiä ihmisten kanssa ja tarjoutuvat avuksi aina tilaisuuden tullen. He ovat hyväsydämisiä ja empaattisia ja haluavat aina muiden parasta. Naiset ovat antaneet meille elämän maan päällä ja auttavat meitä kasvamaan kunnon ihmisiksi. Naiset ovat kertakaikkisen upeita, ja meidän kuuluu olla heistä kiitollisia.\nOnkin itsestäänselvää, että kun haet täydellistä joululahjaa naiselle, se pitää tehdä kunnolla. Ei ole väliä, etsitkö joululahjaa parhaalle tyttökaverillesi tai sisarelle tai joululahjaa vaimolle tai äidille – löydät meiltä kaiken tarvitsemasi. Aloita siis inspiroituminen ja tutustu valikoimaamme yllä. Jos kaipaat lisää joululahjavinkkejä, tutustu myös sivuihimme joululahja tyttöystävälle, joululahja avopuolisolle, joululahja sisarelle ja joululahja äidille.\nNäytä tulokset 132 lle\nNäytetään 48 / 132 Lataa lisää tuotteita


27.-28.10.2018 Naisten päivät, Lapua\nHerra, avaa minun huuleni, että minun suuni julistaisi Sinun kiitostasi. (Ps 51: 17)\nNaisten päivät "Kiitoksesta voimaa" 27-28.10.2018 Seurakuntaopiston Lapuan kampuksella\nTervetuloa mukaan Parempi avioliitto ry:n järjestämään tapahtumaan Lapualle.\nViikonloppumme alkaa lauantaina 27.10.2018 klo 10.00 ilmoittautumisella ja majoittumisella. Klo 11 on lounas ja klo 11.45 tervetulotoivotuksella alkava luento. Viikonloppu päättyy sunnuntaina 28.10.2018 loppujuhlaan ja klo 12 alkavaan lounaaseen.\nViikonloppu koostuu Kristiina Tanhua-Laihon luennoista, ryhmäkeskustelusta, laulu- ja rukoustilaisuudesta, henkilökohtaisista todistuksista sekä Raamatun sanasta.\nKristiina on tamperelainen kouluttaja ja muusikko. Hän on säveltänyt lauluja suoraan raamatun jakeisiin. Hän opettaa meille lauantaina ylistyksestä Raamatun ja käytännön pohjalta. Sunnuntaina aamuluennolla hän puhuu ylistämisen ja kiittämisen vaikutuksesta kristityn identiteettiin.\nOhjelmassa on myös:\nylistystä ja rukousta\nmahdollisuus kohtaamisiin, virkistymiseen, ulkoiluun ja lepäämiseen\narpajaiset 3€/arpa ja 5€/2 kpl\nmyynnissä Pieni nurkkapuoti -liikkeen vaatteita, laukkuja, kenkiä, koruja, luonnonkosmetiikkaa, sekä lahja- ja sisustustuotteita www.facebook.com/pieninurkkapuoti\nVaraa viikonloppu itsellesi. Jos sinulla on lapsia, järjestäthän lastenhoidon niin, että voit olla levosta käsin. Ohjelma edellyttää kokoaikaista osallistumista. Rukoile hoidon järjestymistä. Jääthän vielä kotiin, jos olet sylilapsen äiti ja tule ensi vuonna vain itseäsi varten. Kaikenlaisissa elämäntilanteissa olevat naiset ovat tervetulleita, vaikka olemme Parempi avioliitto ry:n tilaisuudessa.\nHinta opistolla yöpyville 140 €. Lisäyön hinta on 45€/hlö/yö (2hh) sisältäen ilta- ja aamupalan, jos haluat tulla Lapualle jo perjantaina. Majoitus on opiston pihapiirissä sijaitsevissa 2 hengen huoneissa, ja se on oppilaitostasoa. Yksityishuoneen lisähinta on 20€/yö.\nmajoitus sekä liinavaatteet ja pyyhe\nMuualla yöpyville hinta on 110 €, sisältää ohjelman ja ruokailut.\nErityisruokavalion lisämaksu 10€/hlö (laktoositon, gluteeniton ja kalaton ei aiheuta lisämaksua).\nIlmoittaudu mukaan täyttämällä lomake, jolla pääset valitsemaan majoitusvaihtoehdon ja huonetoverin sekä kertomaan mahdolliset ruoka-aineallergiat. Samalla tilaat laskun joko sähköpostiosoitteeseesi tai tulostat sen. Vahvistus ilmoittautumisesta sekä tilaamasi lasku tulevat antamaasi sähköpostiin.\nLaskuun tulee automaattisesti maksuaikaa 2 viikkoa, mutta sen ei tarvitse olla maksettuna kuin viimeistään 20.10.2018 ja joka tapauksessa ennen seminaarin alkua.\nTIEDUSTELUT: Anita Keski-Hirvi p. 050 0764132 ohjelman ja Pirkko Korpinen p. 040 7256802\nilmoittautumisen ja laskujen osalta.\nOsallistujat saavat tervetuloakirjeen ja tarkemman ohjelman sekä ajo-ohjeen opistolle hyvissä ajoin joko kirje- tai sähköpostina.\nHuomaathan, että Lapua sijaitsee kätevästi pääradan varrella, joten junallakin pääsee helposti perille. Opisto sijaitsee vain n. 1 km päässä rautatieasemalta.\nUskomme, että saamme kokea Taivaan Isän hellää huolenpitoa, Pyhän Hengen läsnäoloa ja vahvistua toistemme seurassa. Uskaltaudu mukaan sellaisena kuin olet, ihan omana itsenäsi.\nLapuan tapahtuman naistiimi: Anita Keski-Hirvi, Päivi Hahne, Sari Mantere, Tuija Tapaninen, Sari Sarkkinen ja Pirkko Korpinen\nHän, joka teitä kutsuu, on uskollinen. 1.Tess. 5:24\nRukous- ja toimintakalenteri